„Zajedno smo jači“, 2020-2024\nSavez samostalnih sindikata Vojvodine, Srbija\nSindikat LO – Zapadna Švedska, Švedska\nOPC - Međunarodni Centar Olof Palme, Švedska\n5 godina, 01.01.2020 – 31.12. 2024. godine\nOpšti cilj projekta je da sindikalni pokret ima snažniji uticaj na socijalni dijalog u Vojvodini, doprinosi usklađivanju radnog zakonodavstva u Srbiji sa politikama EU, a sve uz učešće obrazovane i rodno ravnopravne baze članstva.\n1. Razvoj socijalnog dijaloga\nStvaranje snažnih kapaciteta SSSV-a koji je dovoljno moćan (uticajan, efikasan, kompetentan) da učestvuje u socijalnom dijalogu koji doprinosi nediskriminaciji, jednakosti i boljoj zaštiti zaposlenih i svih građana. Podignuta svest socijalnih partnera o neophodnosti ravnopravnog socijalnog dijaloga. Socijalni partneri su obučeni za vođenje socijalnog dijaloga. Predstavnici sindikata i članovi sindikata su kompetentni, obrazovani, poseduju odgovarajuća znanja i veštine za vođenje dvostranog socijalnog dijaloga sa poslodavcima radi potpisivanja boljih kolektivnih ugovora. Razvijanje tripartitnog socijalnog dijaloga između vlasti - sindikata - poslodavaca, uspostavljanjem i funkcionisanjem socijalno-ekonomskih saveta na lokalnom nivou.\n2. Edukacija i veći aktivizam sindikalnog članstva\nPristup radničkim pravima je ojačan većim naporima sindikata da se radnici-članovi sindikata, osveste o svojim radnim pravima i kako ih mogu ostvariti i zaštititi. Edukacija članstva o pravima na sindikalno organizovanje i rad, pravima iz Zakona o radu, veštinama kolektivnog pregovaranja, bezbednosti i zdravlju na radnom mestu, metodama i značaju informisanja i dobijanja podrške članstva i javnost, itd. Izmenjena svest članstva o neophodnost većeg aktivizma svakog člana.\n3. RADNO ZAKONODAVSTVO I PROCES EU\nPredstavnici sindikata imaju veći uticaj na kreiranje radnog zakonodavstva i veće učešće u procesu usklađivanja zakonodavstva sa pravnom tekovinom EU. Međunarodna sindikalna saradnja i solidarnost ojačani su uspostavom redovne komunikacije, međusobne podrške, razmene znanja i iskustava. Uspostavljena je snažna sindikalna saradnja sa sindikatima iz zemalja Balkana, razmena znanja i iskustava sa sindikatima koji su prošli kroz proces pristupanja EU, kako su uspeli da zaštite prava radnika.\n4. EFIKASNA BORBA ZA RODNU JEDNAKOST\nVeliki broj obrazovanih i osnaženih žena organizovanih u sindikatu utiče na stvaranje boljih mogućnosti za žene na radnom mestu i u društvu uopšte.\nVeći uticaj sindikata na usvajanje politika koje će svima omogućiti jednak pristup pravima bez obzira na pol, i uspešnu borbu protiv nasilja u porodici i svih oblika zlostavljanja. Uspostavljena je saradnja i sprovođenje zajedničkih akcija sa drugim organizacijama i institucijama civilnog društva koje rezultiraju promenom propisa i poboljšanjem položaja žena.


Više Crnogoraca u Srbiji nego pre | Autonomija\nViše Crnogoraca u Srbiji nego pre\nDosadašnji tok popisa stanovništva u Srbiji govori da će broj Crnogoraca u Srbiji biti veći u odnosu na prethodni popis, ocenila je danas Crnogorska partija\nDosadašnji tok popisa stanovništva u Srbiji govori da će broj Crnogoraca u Srbiji biti veći u odnosu na prethodni popis, ocenila je danas Crnogorska partija.\n„Odgovori pripadnika crnogorske nacionalne zajednice na popisna pitanja o nacionalnosti i maternjem jeziku ohrabruju i govore da će se povećati broj Crnogoraca u Srbiji u odnosu na popis iz 2002“, navodi se u saopštenju te stranke.\nCP je navela da želi da veruje da će čitav proces proteći regularno i da neće biti prekrajanja popisne volje koje je moguće, jer popisnom procedurom nije predviđeno svojeručno potpisivanje, kao i dobijanje kopije popisnog obrasca.\nPopis stanovništva, domaćinstava i stanova u Srbiji trajaće do 15 oktobra. Crnogorska partija navela je da vodi kampanju za izjašnjavanje Crnogoraca na čitavoj teritoriji Srbije i da je zadovoljna izveštajima operativnih timova sa terena.


O nama - Univerzitet "Privredna akademija"Brčko distrikt BiH\nUniverzitet "Privredna akademija"Brčko distrikt BiH > O nama\nUniverzitet "Privredna akademija" Brčko distrikt BiH\nUniverzitet „Privredna akademija“ Brčko distrikt BiH je samostalna visokoškolska ustanova osnovana Odlukom Skupštine Brčko distrikta BiH broj: 01-02-1040/20 od: 14.10.2020.godine, za sve tri ciklusa akademskih i naučnih studija.\nUniverzitet nudi savremene nastavne planove i programe, kao i programe učenja na daljinu, po najsavremenijim metodama koje se primjenjuju u savremenim industrijskim centrima. Cilj nam je da osposobimo mlade da budu konkurentni na tržištu rada te da budu sposobni uključiti se u savremene poslovne tokove.\nUniverzitet „Privredna akademija“ Brčko distrikta BiH raspolaže sa preko 5.000 m2 prostora a što je podijeljeno tako da se najveći dio praktične nastave može obavljati upravo u prostorijama Univerziteta, kao što su radio i televizijski studio, univerzitetska poluklinika i sl.\ntour at educavo\nNastavni planovi i programi na Univerzitetu su usklađeni sa principima Bolonjske deklaracije i omogućavaju evropski sistem prenosa bodova (ECTS). Studijski programi su prilagođeni potrebama savremenog poslovnog okruženja, nastavu izvodi preko 100 uglednih profesora sa iskustvom, iz zemlje i inostranstva u kvalitetnom i modernom prostoru. Univerzitet ima uspešnu saradnju sa visokoškolskim institucijama iz Evrope, SAD-a i Rusije, kao i partnerstvo sa vodećim predstavnicima poslovnog svijeta Bosne i Hercegovine, kao i zemalja u okruženju.\nUniverzitet „Privredna akademija“ Brčko distrikt BiH, permanentno prati savremene naučne tokove i dostignuća i prenosi znanja studentima kroz savremene nastavne planove i programe. Svojim djelovanjem je prevashodno orijentisan na obrazovanje visokostručnih kadrova, eksperata za pojedine oblasti, koji bi svojim znanjem doprineli društvenom i privrednom razvoju i modernizaciji Bosne i Hercegovine.\nStoga, misija Univerziteta jeste da omogući prenošenje savremenih znanja, metoda i naučnih tehnika koje se primjenjuju u razvijenim univerzitetskim centrima širom Evrope, ali i da preuzme dobre tekovine sistema visokog obrazovanja državnih univerziteta u zemlji.\nUniverzitet nastoji da obrazuje i osposobi kadrove koji će imati zavidan nivo znanja što bi im omogućilo da budu konkurentni na tržištu rada i sa kojim bi budući diplomci mogli da se uključe u savremene tokove poslovanja bez dodatnog stručnog usavršavanja.\nMisija Univerziteta je obrazovanje stručnjaka koji će umjeti da stiču, cijene i proširuju znanje, gradeći sopstvenu karijeru i doprinoseći većem stepenu razumijevanja među ljudima, na lično zadovoljstvo i zadovoljstvo svog okruženja.\nMisija Univerziteta u realizaciji vizije oslanja se na najsavremenije nastavne planove i programe utemeljene po Bolonjskom principu, sa odabranim nastavnicima i saradnicima, radeći sa studentima u malim grupama, odnosno individualno obrazuje kompetentne stručnjake za rješavanje problema i za nastavak cјeloživotnog učenja. U studijskim programima su zastupljene stručne i stručno-aplikativne discipline koje doprinose bržem uključivanju kadrova u praksu, uz razumijevanje procesa globalizacije i prihvatanje evropskih standarda. Osnovni zadatak doprinosi realizaciji društveno postavljenih ciljeva i ima svoju opravdanost u uočenom nedostatku kvalifikovanih diplomiranih stručnjaka.\nNova saznanja u oblastima koji će se izučavati naUniverzitetu zahtijevaju česte izmjene nastavnih planova i programa, što će Univerzitet činiti da bi pružao potrebna znanja za naučna istraživanja u oblastima koje se izučavaju sa najsavremenijim nastavnim sredstvima i tehnologijama.\nStudijski program obuhvata nekoliko različitih grupa predmeta i to: akademsko-opšteobrazovne, teorijsko-metodološke, naučno, odnosno, umjetničko-stručne i stručno-aplikativne predmete. Kroz sadržaje svih ovih predmeta studenti stiču dovoljno opštih i stručnih znanja, čime se osposobljavaju kompetentni i moderno obrazovani stručnjaci i profesionalci.\nUslovi u kojima Univerzitet treba da opstaje nameću školovanje stručnjaka iz oblasti ekonomija, pravo, elektrotehnika, građevinsko inženjerstvo, informacione tehnologije, mašinsko inženjerstvo, saobraćajno inženjerstvo, zaštite, razredne nastave i informatike, u sva tri ciklusa studija (osnovne, master i doktorske studije).\nVizija Univerziteta “PRIVREDNA AKADEMIJA” Brčko distikt BiH (u daljem tekstu Univerzitet) je da u akademskim studijskim programima tri ciklusa, Ekonomija i poslovanje, Pravo, Elektrotehnika, Građevinsko inženjerstvo, Informacione tehnologije, Mašinsko inženjerstvo, Saobraćajno inženjerstvo, Zaštita i bezbijednost, Razredna nastava, Informatika, opstane i postane vodeća u Brčko distriktu, BiH i u regionalnim razmjerama.\nNaš zadatak je da kroz integraciju različitih oblasti obrazujemo stručnika koji će biti osposobljen za razumijevanje značaja i implementaciju multidisciplinarnog pristupa, učešće u timskom radu, korišćenje savremenih alata i doživotno učenje u svojoj poslovnoj praksi, čime će moći da doprinesu kvalitetnijem obrazovanju kao i napretku privrede i društva uopšte.\nStručno usavršavanje, praćenje novina i njihova implementacija u obrazovni proces su stalni zadatak nastavnika i saradnika Univerziteta. U proces stručnog usavršavanja i istraživanja uključićemo i doktore inženjere i inženjere koji će se kroz ovaj vid aktivnosti najbrže osposobiti za praktičnu primjenu teorijskih znanja.\nUniverzitet kao svoj zadatak postavlja saradnju sa okruženjem i poslovnim subjektima u cilju doprinosa izgradnji društva zasnovanog na znanju, promovisanju organizacija koje uče i permanentnog učenja.\nStalno ulaganje u resurse obezbjeđuje kontinuitet u savlađivanju savremenim tehnikama i alatima, kako zaposlenih, tako i studenata.\nUnapređenje društvenog sistema podrazumjeva i razvoj obrazovnih profila koji će odgovoriti visokim zahtjevima koje sam društveni sistem postavlja. Pri tome, treba uvijek imati na umu da student od Univerziteta ne očekuje samo dobijanje adekvatnih znanja koja se lako mogu implementirati prilikom zapošljavanja, već i primjenu novih i savremenih metoda učenja, mogućnost korišćenja savremenih tehnologija, a koje omogućuju brzo i lako uključivanje u obrazovne evropske procese.\nNa ovaj način definisani i postavljeni ciljevi i zadaci omogućavaju da Univerzitet uđe u grupu savremenih obrazovnih ustanova i da svojim radom i razvojem sa sigurnošću može da razvija međunarodnu i međuregionalnu saradnju bez koje nema napretka i razvoja.\nGeostrateški položaj, zbog kojeg bi Univerzitet“PRIVREDNA AKADEMIJA” Brčko distikt BiH, osim privlačenja studenata iz sjevernog dijela Bosne i Hercegovine, imao i potencijal privlačenja studenata iz susjedne dvije države, Republike Srbije i Republike Hrvatske. Ovo se ponajviše odnosi na konkurentnost u odnosu na najbližuVisokoškolsku ustanovu u Federaciji Bosne i Hercegovineu Tuzli i Republici Srpskoj u Bijeljini i Doboju.\nZbog potencijalnog praktičnog i adekvatnog nedostatka odgovarajuće ponude znanja studijskih programa iz Poslovnih i pravnih nauka, Tehničkih nauka i Pedagoških smjerova, u Brčko distriktu BiH, veliki broj učenika iz Brčko distrikta, nakon završene srednje škole nastavlja studiranje izvan svoje opštine, što onda potencijalno smanjuje broj ljudi koji završe visoko obrazovanje jer veliki dio studenata nije u mogućnosti priuštiti sebi studiranje u drugim sredinama kojima ne gravitiraju.\nOsnivanjem Univerziteta “PRIVREDNA AKADEMIJA” Brčko distikt BiH, koji obuhvata Poslovno-pravni fakultet, Fakultet tehničkih nauka i Pedagoški fakultet, stvara se platforma za pokretanje novih visokoškolskih studijskih programa, koje su trenutno na području Brčko distrita zapostavljeni i nerazvijeni. Omogućila bi se prilagođenost studijskih programa potrebama studiranja regionalnog stanovništva. Na taj način, stvorile bi se pretpostavke za zadržavanje i povećanje broja studenata u Brčko distriktu i okolini, i njihov trajni ostanak koji je preduslov za pokretanje regionalnog biznisa.\nOdluka o usvajanju elaborata\nOdluka o opravdanosti osnivanja\nRješenje o ispunjavanju uslova


Parma otpustila Roberta D’Aversu\nNakon četiri sezone zajedničkog i veoma uspješnog rada, Parma je uručila otkaz Robertu D’Aversi.\nU zvaničnom saopštenju Parme stoji da je u posljednjih nekoliko sedmica ozbiljno narušena atmosfera i harmonija na relaciji klub-D’Aversa i da zajednička saradnja više nije bila moguća.\nItalijanski mediji saznaju da je razlog sukoba između D’Averse i Parme bio različit pogled na to kako bi ekipa trebala izgledati u narednom periodu i koji bi ciljevi kluba trebali da budu. Sada već bivši trener “Mlekadžija” se nameće kao glavni kandidat za novog šefa stručnog štaba Đenove.\nKada je u pitanju nasljednik D’Averse na klupi Parme, prvi favorit je Fabio Liverani, bivši trener Lećea.\nPrethodni članakBret Braun pred otkazom\nNaredni članakPepe Reina na korak od dolaska u Lacio


TROŠE NAŠE PARE! Dačić i Palma se voze po Grčkoj\nPredsednici SPS i Jedinstvene Srbije Ivica Dačić i Dragan Marković i ove godine su se provozali po grčkom letovalištu Paralija.\nNa fotografijama koje je objavila partija prvog čoveka Jagodine, Marković je za volanom, dok ministar spoljnih poslova Srbije obavlja ulogu suvozača.\nPre dva dana je Jedinstvena Srbije, kako je navedeno u saopštenju, četvrtu godinu zaredom otvorila svoju kancelariju u Paraliji.\n“Jedinstvena Srbija se u Grčkoj ne bavi politikom, ali poruke moramo da šaljemo gde god da se nađemo Evropskoj uniji, da nas Evropska unija više ne laže, kada ćemo mi to da uđemo u Evropsku uniju. Da se poštuje Briselski sporazum, da ne vrše pritisak na Vučića i Dačića. Sve što su tražili od nas mi smo ispoštovali i došla je na red Srbija, da Srbija postane član te velike porodice. Ja sam siguran da ćemo mati veliku podršku Grčke i da ćemo veoma brzo ući u Evropsku uniju” , rekao je Marković na otvaranju.\n”Ne moraju stalno neke opozicione partije u Srbiji zato što mrze Vučića da pričaju da ništa ne valja u Srbiji. Pa ne moraš da voliš Vučića, vole se deca, porodica, ali ono što on radi, kada su u pitanju međunarodni odnosi, to mora da poštuje svaki građanin Srbije. Ivica Dačić kao ministar inostranih poslova je najbolji ministar inostranih poslova svih vremena.\nNe moraju meni da kažu Vučić i Vlada Srbije da idem u Beč. Bio sam u Beču zato što Austrija predsedava Evropskom unijom od 1. jula. Bio sam u Bugarskoj koja sada predsedava Evropskom unijom. Treba svi da radimo da što pre uđemo u Evropsku uniju, ali dostojanstveno, podignutih glava i radiću sve za Srbiju” rekao je Marković.


(ONLINE) Sajam omladinskog preduzetništva i privrednih potencijala Srbije 2020 – Lepe Vesti\nTreći Sajam omladinskog preduzetništva i privrednih potencijala Srbije biće održan u utorak, 8. decembra 2020. godine od 11.00.\nOnline program organizuje Privredni forum mladih u saradnji sa Ministarstvom omladine i sporta u okviru projekta „Privreda za mlade – Put mladog preduzetnika„.\nSajam će po prvi put biti održan u virtuelnom obliku na platformi OVDE a u okviru sajma više od 50 mladih preduzetnika, privrednika, habova i privrednih inkubatora iz cele Srbije će imati priliku da svoj rad predstavi posetiocima, tačnije budućim mladim preduzetnicima kako bi na jednom mestu imali dostupne sve neophodne informacije za započinjanje sopstvenog poslovanja.\nDo sada su uspešno održana dva Sajma omladinskog preduzetništva, koja su uspešno okupila celokupnu preduzetničku zajednicu Srbije i više od 3000 mladih posetilaca, a na kojima je oko 200 preduzetnika imalo priliku da predstavi svoje poslovanje.\nCilj projekta „Mladi i privreda“ je da doprinese povećanju stepena zapošljivosti mladih u Srbiji kroz njihovo informisanje i unapređenje kompetencija za razvoj poslovnih poduhvata, kao i povećanje informisanosti o privrednim potencijalima različitih regiona Republike Srbije kroz prikaz različitih primera dobre prakse mladih preduzetnika širom Srbije.\nPrisustvo je besplatno, a dobrodošli su svi mladi ljudi koji žele da se informišu o mogućnostima za započinjanje sopstvenog poslovanja. Za sve dodatne informacije možete se obratiti na [email protected]\nbeogradMladi i privredaOnline sajamPrivreda za mlade – Put mladog preduzetnikaSajam omladinskog preduzetnistvasrbija


Vijeće Evropske unije: BiH trenutno ne ispunjava političke kriterije za članstvo u EU | UdriMuski\n10. 12. 2019 - 13:02\nVijeće Evropske unije danas je usvojilo zaključke o Mišljenju Komisije o zahtjevu Bosne i Hercegovine za članstvo u Evropskoj uniji. Mišljenje Komisije, izdato 29. maja, pruža sveobuhvatnu mapu puta za reforme koje bi vodile i podržale zemlju na njenom putu ka EU integracijama.\nU svojim zaključcima, Vijeće pozdravlja Mišljenje Komisije i apeluje na izvršna i zakonodavna tijela na svim nivoima vlasti da počnu rješavati ključne prioritete identifikovane u Mišljenju, u skladu sa legitimnom težnjom građana Bosne i Hercegovine da napreduju ka Evropskoj uniji.\nVijeće pozdravlja Mišljenje Evropske komisije o zahtjevu Bosne i Hercegovine za članstvo u Evropskoj uniji. Vijeće prima k znanju da Bosna i Hercegovina trenutno ne ispunjava političke kriterije iz Kopenhagena u dovoljnoj mjeri te da treba uložiti značajne napore u jačanju svojih institucija u cilju garancije demokratije, vladavine prava, ljudskih prava te poštivanja i zaštite manjina. Što se tiče ekonomskih kriterija, Bosna i Hercegovina je postigla određeni stepen makroekonomske stabilnosti, s tim da je uspostavljanje funkcionalne tržišne ekonomije i postizanje konkurentnosti na zajedničkom tržištu još uvijek u ranoj fazi. Bosna i Hercegovina treba unaprijediti svoje rezultate u provedbi obaveza iz Sporazuma o stabilizaciji i pridruživanju. Bosna i Hercegovina je općenito u ranoj fazi kada je u pitanju njen nivo spremnosti za preuzimanje obaveza članstva u EU i treba značajno unaprijediti proces usklađivanja s pravnom stečevinom EU te primijeniti i provoditi odgovarajuće zakonodavstvo.\nVijeće EU dalje dodaje da Bosna i Hercegovina treba ulagati kontinuirane napore, posebno u pogledu provedbe četrnaest ključnih prioriteta iz Mišljenja Komisije. Potrebno je ispuniti navedene ključne prioritete, usmjerene na oblast demokratije i funkcionalnosti države, vladavinu prava, temeljna prava i reformu javne uprave.\nVijeće konstatuje da će otvaranje pregovora o pristupanju u konačnici razmatrati Evropsko vijeće, u skladu sa ustaljenom praksom, u trenutku kada Komisija ocijeni da je Bosna i Hercegovina postigla potrebni stepen usklađenosti s kriterijima za članstvo, a posebno da je ispunila ključne prioritete navedene u Mišljenju Komisije. Vijeće poziva Komisiju da svoje godišnje izvještaje za Bosnu i Hercegovinu, počevši od izvještaja iz 2020. godine, usmjeri na provedbu ključnih prioriteta koje je potrebno rješavati.\nVijeće pozdravlja nominovanje predsjedavajućeg Vijeća ministara Bosne i Hercegovine, te apeluje na izvršna i zakonodavna tijela na svim nivoima vlasti da počnu rješavati ključne prioritete identifikovane u Mišljenju Komisije, u skladu s legitimnim težnjama građana Bosne i Hercegovine za napretkom ka Evropskoj uniji. Vijeće ponavlja svoju nedvosmislenu opredijeljenost EU perspektivi Bosne i Hercegovine kao jedinstvene, ujedinjene i suverene zemlje.


RT: EU bi se trebala bojati džihadista koje podržava u Siriji, a ne izbeglica - Asad\nRT: EU bi se trebala bojati džihadista koje podržava u Siriji, a ne izbeglica - Asad\nU intervjuu za RT, sirijski predsednik Bašar Asad rekao je da je licemjerje za evropske zemlje da se boje da će Ankara poslati izbeglice u Evropu, ali da i dalje sponzorišu terorizam u Siriji.\nSirijski predsednik je ustvrdio da glavna briga za Evropu ne bi trebale biti sirijske izbeglice sa kojima sada turski predsednik Redžep Taip Erdogan preti da će ih pustiti u Evropu, već „stotine hiljada“ džihadista sa kojima je Evropa spojena.\nKako se možete bojati tih nekoliko miliona, većina ih je umerenih i ima malo terorista, dok te teroriste direktno podržavate u desetinama hiljada, a možda stotinama hiljada u Siriji i ne bojite se da će oni ići da se vrate u vašu zemlju?\nAsad je da, iako može biti nekih ekstremista među onima koji su pobegli iz zemlje razorene ratom, većina izbeglica ne predstavlja nikakvu akutnu pretnju, za razliku od ojačanih džihadista koji mogu se mogu okrenuti protiv svojih pokrovitelja.\nRecimo da je slanje tih Sirijaca i drugih izbeglica opasno, ali najopasnije za Evropu je podrška teroristima u Siriji, to je najopasniji deo.\nOdnosi između Evrope i Turske idu u dva pravca - oni ga mrze, ali ga žele, rekao je Asad. Napomenuo je da iako EU „mrzi“ turskog lidera, evropske zemlje ne mogu osim da poslušaju šta ima da kaže.\nZapravo, odnos između Erdogana i EU je dva načina: mrze ga, ali žele ga.


Otkrivena najveća tajna Severne Koreje (VIDEO) - alo.rs\nKIMOVA SESTRA SE NE OGLAŠAVA Otkrivena najveća tajna Severne Koreje (VIDEO)\nAUTOR: Alo.rs/N.A. DATUM I VREME: 22.05.2020. 11:07\nProšlog meseca se verovalo da je diktator umro tokom pokušaja operacije srca kada je hirurg imao „drhtave ruke“\nKim Džon-Un i Kim Jo-Jong, Foto: Printscreen / Youtube\nSeverna Koreja i dalje ublažava spekulacije o zdravlju svog trenutnog lidera Kim Džong-una-a od njegovog višestrukog nestanka iz očiju javnosti.\nProšlog meseca se verovalo da je diktator umro tokom pokušaja operacije srca kada je hirurg imao „drhtave ruke“. Ali Kim Džong-un se navodno ponovo pojavio 1. maja, na ceremoniji otvaranja nove fabrike đubriva - prvi put kada je viđen tokom tri nedelje. Vođa je ponovo nestao, pobudivši dalju sumnju da je vladar zatvorene države ili mrtav, "ili na aparatima" ili polako umire u bolnici.\nOva uverenja su samo pojačana njegovim neviđenim odsustvom sa rođendana osnivača Severne Koreje, Kim Il Sung-a, njegovog dede - poznatog kao "Dan sunca". Mnogi su od tada obratili pažnju na sestru lidera Kim Jo-džong, koja bi mogla biti potencijalni naslednik, nakon što je dala niz izjava u ime svog brata.\nOvaj potez, koji je krajnje neobičan za veoma tajnu državu, mogao bi ukazati na to da će ona biti sledeći lider Severne Koreje. Uprkos tome, ne veruje se da je ikad objavila verbalnu javnu najavu - razlog za to mogao bi biti ukorenjen u tradiciju i komplikovane igre koje su igrali prošli diktatori.\nKim jo, Foto: Printscreen\nUprkos potencijalnom razvoju događaja, malo se zna o Kim Jo-džong - temi koja se stalno ponavlja tokom vladavine prve porodice Severne Koreje.\nJedine informacije prikupljene o Kimu i onima u državi potiču sa satelitskih snimaka, izjava prebega i snažno cenzuriranih saopštenja za javnost koje je distribuirala nacija.\nSmatra se da je Kim Jo-džong najmlađa ćerka sada već preminulog lidera države Kim Džong-il, treće dete njegove druge supruge.\nČak je i njena starost dovedena u pitanje, a američka ministarstva finansija navodi godinu rođenja kao 1989., a Južna Koreja tvrdi da je to 1987. - detalj koji tajna država nije razjasnila.\nAdministracija Donalda Trampa je ovjavila ovu godinu rođenja nakon što je 2017. Kimova sestra bila na crnoj listi zbog "teških kršenja ljudskih prava", zajedno sa drugima iz Severne Koreje.\nOtkako je Kim Jo-džong prvi put nastupila 2011. godine, kada je viđena kako stoji pored brata, mnogi spekulišu o njenom životu.\nVeruje se da se školovala u Švajcarskoj, isto kao i Kim Džong-un, gde je možda studirala računarske nauke.\nOd tada je viđena nekoliko puta sa vođom i primetila je da je počašćena identičnim nakitom i imanjem - što bi moglo značiti njeno ravnopravno stanje u režimu.\nKim Jo-džong je rukovodila Odjelom za propagandu i agitaciju od 2014. godine, što je najvažnija uloga u naciji.\nVladina propaganda proizvodi materijal kako bi se osiguralo da stanovništvo i dalje obožava svog vođu i oblikuje narativ o svojim legendarnim mitovima koji stoje iza njih.\nNekoliko poznatih tvrdnji o osnivaču Severne Koreje Kim Il-sungu uključivalo je da je mogao da „komanduje nebom i zemljom“, „pretvorio je borove iglice u mete“ i „zrno peska u pirinač“.\nPod vladavinom tog vođe, istu ulogu u propagandi imao je i Kim Jo-džonin otac, Kim Džong-il, koji je taj položaj iskoristio da uzurpira prava dva starija braća i sestre.\nKris Mikul, autor knjige „Moji najdraži diktatori“ iz 2019. godine, objasnio je da, iako „niko“ nije računao na Kim Džong-ila tokom nadmetanja, lukavo ih je zaobišao očuvanjem ostavštine svog oca.\nNapisao je: "Pokazao bi se najodanijim sledbenikom svog oca u zemlji i glavnim tumačem svoje misli."\nČini se da je Kim Jo-džong ovim položajem zadobila naklonost i sada se smatra brojem dva u diktaturi - koji se često naziva "Ivanka Tramp" Severne Koreje, piše Express.co.uk\nOva misao je popularizovana kada je predstavljala naciju na Zimskim olimpijskim igrama 2018. i pohvalila Donalda Trampa u ime države.\nProšlog meseca je takođe osudila Južnu Koreju zbog "uplašenog psećeg lajanja", nakon što su optuženi da je izveo vojnu vežbu.\nU pisanoj izjavi ona je divljački odbacila zabrinutosti: "Takve neskladne tvrdnje i postupci ... samo povećavaju naše nepoverenje, mržnju i prezir prema južnoj strani u celini."\nUništen glavni trg u Pjongjangu!\nMisteriozna supruga lidera Severne Koreje, ne zna se kada je rođena, niti kako se zaista zove (VIDEO)\nAmerikanci dovlače ratne avione u Japan


Naučnici razvili softver koji robotima omogućava da se sami poprave\npetak, 29 Maj 2015 16:11\nDo sada je u robotici jedan od najvećih problema predstavljalo to što bi roboti, ukoliko dođe do nekog oštećenja, samo nastavili sa radom i ignorisali kvar, zbog čega bi se stvorili još veći problemi i kvarovi.\nMeđutim, grupa francuskih i američkih naučnika došla je do rješenja za ovaj problem, uspješno razvivši softver koji će robotima omogućiti da brzo prevaziđu sva manja oštećenja i da završe zadane zadatke.\nSa novim softverom, roboti će moći izraditi mapu svog okruženja i svog položaja u njemu. Zatim, u slučaju povrede ili kvara, pokrenut će se "Intelligent Trial and Error" algoritam koji robotu omogućava da vrši testove na sebi i da u skladu sa time, u roku od nekoliko minuta, pronađe rješenje koje će mu omogućiti da nastavi sa poslom.\nRezultati ovog istraživanja objavljeni su u naučnom časopisu "Nature", a u projektu su učestvovali naučnici Antoine Cully, Jean-Baptiste Mouret i Danesh Tarapore sa Marie Curie univerziteta u Francuskoj i Jeff Clune sa univerziteta u Wyomingu.\nIspod pogledajte kako to izgleda u praksi:\nUpoznajte šest likova iz Blizzardovog Overwatcha u seriji gameplay videa\nHola VPN ekstenzija od svojih korisnika stvara botnete


Selidbe Beograd, jeftine, pakovanje, kombi i kamionski prevoz: Selidbe peći\nSelidbe peći Beograd, 00-24h brza i efikasna usluga, transport\nSelidbe TA peći, kaljevih peći i norveških radijatora\nNajpovoljnije selidbe peći u Beogradu. Radimo selidbe TA peći kao i svih drugih vrsta peći koje se mogu transportovati. Peći se obično mogu demontirati i spakovati u kombi ili kamion za selidbe. Ovakav teret i selidba su specifični pa je bitno da ovo poverite profesionalcima sa iskustvom.\nDemontaža, montaža i prevoz peći\nVršimo sve vrste demontaže i ponovne montaže nakon selidbe peći u Beogradu i Srbiji. Bitno je da to budu peći koje se fabrički mogu demontirati bez oštećenja, odnosno, da su to peći koje imaju mogućnost demontaže. Takve peći možemo spakovati u naše kombije za selidbe i prevesti ih na novu lokaciju. Ukoliko imate peći koje zahtevaju demontažu uz razbijanje postojećih spojeva i kasnije montiranje uz zidanje novih spojeva, potrebno je da pronađete nekog ko se time bavi profesionalno. Sa naše strane možemo obaviti prevoz peći ili delova, ali ne i uslugu zidanja peći.\nPrevoz peći u Beogradu i Srbiji\nZa prevoz peći potrebno je imati opremljeno i ispravno vozilo. Naša vozila su upravo takva i prolaze redovne tehničke kontrole i provere ispravnosti. Bilo da se prevoz treba obaviti u Beogradu ili dalje u Srbiji, možete nas pozvati odmah kako bismo se dogovorili za sedlibu peći. Ukoliko imate veću peć koja traži demontažu, obavezno naglasite kakvu peć imate kako bismo odmah ispravno ogranizovali vreme.\nEvo šta je potrebno da uradite pre selidbe peći\nPre vaše selidbe peći potrebno je da nas uputite o kojoj peći se radi i da izmerite da li peć može ispravno da prođe kroz vaš stan. Ukoliko vi niste sigurni, pre selidbe može doći naš radnik i pregledati o čemu se radi. Tada ćemo znati i da li treba raditi demontažu peći kao i koliko će trajati taj posao. Potrebno je i da zamolite komšije da oslobode jedno parking mesto što bliže ulazu u zgradu ili stambeni prostor. Ukoliko u zgradi imate teretni lift najbolje je da ključ zatražite unapred od predsednika stanara kako bismo mogli da koristimo taj lift.\nSvakako, uvek je najbolje da nas pre svega pozovete telefonom na 062 242 282. Tako ćemo vam dati najviše informacija i uputiti vas u dalje korake.


Vesti online / Ljubav i veze / Prva pomoć / U ovakve žene se muškarci zaljubljuju\nSvi znamo neke od tih žena u koje se jednostavno zaljubi skoro svaki muškarac koji ih vidi. Možda deluje da one ne rade ništa naročito kako bi ih zavele, a opet, uspeva im da zavedu svakog.\nUz pomoć saveta stručnjaka za veze Džejmsa Alena Hanrahana i vi ćete moći da navedete muškarca da se zaljubi u vas, kada saznate koje to tri stvari privlače muškarce.\nPustite da vas "juri"\nTo je jedna od tajni žena koje mogu da zavedu bilo kog muškarca - ne jure one muškarce, nego obrnuto.\n* Spremite se za šok, jer niko nije očekivao da muškarci ovo najviše vole u krevetu\nŽena koja zna kako da zavede muškarca neće sedeti i čekati da vidi šta će on da uradi. Ona će nastaviti sa svojim životom kao da joj je baš taj muškarac poslednje na pameti. I pustiće njega da "uradi sav posao" - da joj priđe, pozove na sastanak i isplanira taj sastanak.\nStručnjak za veze tvrdi i da ove žene znaju ključnu stvar o muškarcima - da oni uživaju i osećaju se zadovoljno kada vas usreće.\n- Ukoliko muškarac ima osećaj da cenite to što radi za vas i usrećuje vas - jer na taj način prihvatate ono što vam on nudi i praktično mu zahvaljujete - na dobrom je putu da se zaljubi u vas - tvrdi Džejms.\nNeka dokaže da vredi\nKada muškarac počne da se zaljubljuje u vas, lako je postati nestrpljiv. Želite da znate kada ćete se opet videti, kada će vas zvati, kakvi su mu planovi...\n"Žene koje mogu da zavedu svakog muškarca puštaju da ih oni jure i da dokažu da vrede u tom procesu, iako ponekad možda žele da ga pozovu", ističe on.\nIzrazite svoja osećanja\nŽene koje znaju kako da navedu muškarca da se zaljubi u njih ne gube vreme raspravljajući sa njima o tome kako ih tretiraju. One jednostavno kažu muškarcima šta žele i šta im prija, a šta ne.\nDa biste naterale "pravog" muškarca, odgovarajućeg za vas, da se iskreno zaljubi, mora da ga zanima kako se osećate. To je pravi test da se uverite da li je on kvalitetna osoba ili samo želi da se malo zabavi sa vama.\nZbog toga je jako važno da izrazite svoja osećanja, da mu kažete ukoliko vam smeta neko njegovo ponašanje ili nešto što govori.\nMožda vam to zvuči čudno, ali ako kažete muškarcu kako se osećate, čak i ako to nije pozitivno, u njemu ćete probuditi želju da uradi nešto kako bi vam bilo bolje, tvrdi stručnjak za veze. U njemu ćete na ovaj način probuditi želju da vas zaštiti, što će ga navesti i da se zaljubi u vas.\nDa li ovi saveti "rade" sa svim muškarcima? Ne, kaže stručnjak za veze, ali tvrdi da će "raditi" sa pravim muškarcem, tj. pravim za vas.


SK ASI-MUR / СК АСИ-МУР / CS IAS-AIT / UC ASI-IWA : Građanski protesti pobedili ćutanje\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 16 of Jan, 2021 [18:01 UTC]\nGrađanski protesti pobedili ćutanje\nPetak 10. March 2006. [13:56:00 UTC] (2924 čitanja)\nŠabac - Gotovo godinu dana vodila se polemika oko izgradnje centra za preradu hemijskog i medicinskog otpada u Šapcu, a da pravih i zvaničnih informacija od nadležnih institucija i lokalne samouprave nije ni bilo. Tek na poslednjoj sednici Skupštine opštine Šabac, nakon brojnih protesta građana i naknadnog stavljanja na dnevni red pitanja izgradnje ove fabrike, do javnosti su doprle do tada skrivane informacije.\nŠabac - Gotovo godinu dana vodila se polemika oko izgradnje centra za preradu hemijskog i medicinskog otpada u Šapcu, a da pravih i zvaničnih informacija od nadležnih institucija i lokalne samouprave nije ni bilo. Tek na poslednjoj sednici Skupštine opštine Šabac, nakon brojnih protesta građana i naknadnog stavljanja na dnevni red pitanja izgradnje ove fabrike, do javnosti su doprle do tada skrivane informacije. Saznalo se, kako je istakla predsednik SO DSS Jasmina Milutinović, da inicijativa za gradnju centra potiče još od prethodnog Ministarstva nauke i tehnologije. I posle promena u republičkoj vlasti nastavljena je saradnja sa Evropskom agencijom za rekonstrukciju, a analizu lokacija za izgradnju centra je u više opština radila jedna francuska firma. Šabac je ušao u najuži krug, a osnovni kriterijumi bili su tradicija hemijske industrije, značajan broj diplomiranih inženjera i hemije i tehnologije, postojanje srednje i više hemijske škole kao i činjenica da se grad godinama hemijski zagađuje. Šefovi političkih stranaka u Šapcu, kako tvrdi Jasmina Milutinović, imali su potpunu informaciju o centru za preradu hemijskog i medicinskog otpada.\nS druge strane, neke informacije procurele su do novinara, tako da je javnost obaveštena o prezentacijama ovog projekta za stranačke strukture, pa tako i o tome da bi buduća fabrika bila u okviru postojeće fabrike Zorka PVC, a deponija u selu Bogosavcu. Još tokom leta Udruženje za zaštitu potrošača sakupilo je oko 2.500 potpisa protiv izgradnje, a sa time su upoznali i lokalnu ali i republičku vlast. Međutim, za sve to vreme lokalna vlast se zvanično nije oglasila, a sredinom decembra počeli su i prvi protesti građana u selima Bogosavcu, Maovima kao i prigradskom naselju Kasarske livade. Posle toga, predsednik opštine Miloš Milošević obećao je referendum na kome bi se meštani ovih sela izjasnili o gradnji fabrike. S druge strane, kap koja je prelila čašu bilo je naknadno saznanje javnosti da je tokom decembra potpisan Memorandum o razumevanju između Vlade Republike Srbije, Evropske agencije za rekonstrukciju, Holding kompanije Zorka i Zorka PVC sa lokalnom samoupravom. Uz to, pre dve sedmice u emisiji TV Šabac gostovao je ministar za nauku dr Aleksandar Popović, koji je tvrdio da centar neće predstavljati opasnost po stanovništvo, te da neće biti takozvane spalionice. I građani su imali prilike da se izjasne SMS porukama, ali se pokazalo da je čak 138 bilo poslato sa dva telefona lokalnih funkcionera - kao podrška izgradnji. Građani već tada počinju otvoreno da sumnjaju u dobronamernost ove investicije, pa se u jedinom šabačkom bioskopu organizuje prva javna tribina o opasnostima koje donosi fabrika. Ni naredni gost TV Šabac, Miroslav Spasojević, zamenik direktora Uprave za zaštitu životne okoline, nije bio ubedljiviji, tako da su počela okupljanja građana i protestne šetnje. Na kraju je predsednik opštine Miloš Milošević, obraćajući se odbornicima kao i široj javnosti koja je direktno pratila TV prenos zasedanja lokalnog parlamenta, rekao da se odustaje od svih aktivnosti vezanih za izgradnju centra za preradu hemijskog i industrijskog otpada. Kao razlog naveo je da nadležne republičke institucije nisu uspele da objasne javnosti opravdanost ovakve fabrike i da nije postignut konsenzus svih političkih stranaka u Šapcu za ovu fabriku. Posle svega građani su odahnuli, ali su ostala brojna pitanja vezana za ekologiju u gradu i okolini. Najznačajnija je svakako postojeća gradska deponija na samo nekoliko stotina metara od centra.\nPre petnaest godina, zarad sakupljanja političkih poena tadašnje vlasti i zbog protesta nekoliko desetina meštana sela Varna, opštinska deponija prebačena je na Dudaru. Upotrebnu dozvolu nikada nije dobila, a podzemne vode kao i blizina Save ne garantuju zdravu životnu okolinu. Takođe, velike količine piritne izgoretine izmeštene su na neuslovne deponije u blizini Save, a pre nekoliko godina ovaj otpad se izlio u reku. Stalna aerozagađenja prate hemijsku industriju, a dešava se da sumpor-dioksid desetostruko premaši dozvoljene koncentracije.\nŠta je prošlost\nPre 20 godina Šabac je bio na ivici ekološke katastrofe kada je vagon cisterna sa amonijakom udarila u nadvožnjak. Srećom, iscurele su samo manje količine. Pred NATO bombardovanje u Savu je ispušteno 200 tona amonijaka, ali o posledicama se nikada javno nije govorilo. S druge strane u blizini grada je fabrika PVC, za koju su stručnjaci ali i lokalni funkcioneri ukazivali da je mnogo opasnija od pomenute fabrike za preradu hemijskog i industrijskog otpada. Posebnu opasnost predstavlja vinilhlorid monomer, a samo jednom se o mogućim posledicama razgovaralo, i to je bilo zatvoreno za javnost.\nEkološka svest građana bila je u ranijim periodima na proveri. Tako je u zlatnom periodu Zorke čak sedam hiljada Šapčana potpisalo peticiju da se ugrade filteri, ali je političkom voljom ta peticija skinuta sa dnevnog reda i sklonjena od očiju javnosti. Protesti građana protiv aerozagađenja postali su sastavni deo borbe za zdraviju okolinu, i po svemu sudeći stara praksa da se o problemima zagađenja okoline ćuti postala je prošlost.\nS druge strane, kao da su zaboravljene neiscrpne rezerve pitke vode, takozvane drinske žice. Takođe, Mačva kao i deo opštine Šabac nalazi se na veoma izdašnim izvorima geotermalnih voda. Dosad ovi potencijali, a ekonomisti kažu da su ove vode isplativije od izvora nafte - nisu korišćeni. Jedan od argumenata građanskih protesta protiv izgradnje fabrike za preradu hemijskog i industrijskog otpada upravo je bila blizina ovih izvorišta voda kao i proizvodnja zdrave hrane.\nPopović: Neracionalan stav opštinskih čelnika\nBeograd, Šabac - Odlukom nadležnih u Skupštini opštine Šabac, kako nezvanično saznajemo, ova opština je istupila iz Memoranduma o razumevanju o izgradnji postrojenja za tretman industrijskog otpada koji je svojevremeno potpisala sa Vladom Srbije, Evropskom agencijom za rekonstrukciju i Zorkom Holding, odnosno Zorkom Poliplast. Napominjem da o tome imamo saznanja iz medija, a da nikakvu zvaničnu odluku još uvek nismo dobili - izjavio je za Danas Aleksandar Popović, republički ministar nauke i zaštite životne sredine.\nPopović naglašava da je stav Ministarstva nauke i zaštite životne sredine da se radi o pogrešnoj percepciji neupućenih, da će postrojenje za tretman industrijskog otpada trovati i zagađivati, što je sprečilo da Srbija dobije fabriku kakvu imaju gotovo sve zemlje Evropske unije, dobar deo njih čak i u gradskim sredinama.\n- Predviđena tehnologija je potpuno bezopasna, a trebalo je da u Šapcu zameni dosadašnje neuporedivo rizičnije procese. Apsolutno sam uveren da nije postojao nijedan racionalan argument koji osporava izgradnju tog postrojenja, što bi pokazao i postupak izrade i diskusije o Studiji o proceni uticaja na životnu sredinu, koji su neophodni deo projektne dokumentacije, a do kojih zbog odustajanja SO Šabac od sporazuma sa EAR neće ni doći - tvrdi Popović.\nPrema njegovim rečima, Srbija je tako korak dalje od rešavanja problema opasnog otpada, a Šabac je ostao uskraćen za investiciju Evropske agencije za rekonstrukciju vrednu 14 miliona evra i mogućnosti da zaposli više od 100 ljudi.\n[ Vreme izvršavanja: 0.10 sekundi ] [ Korišćena memorija: 3.87MB ] [ 146 upita baze podataka ] [ GZIP Disabled ] [ Opterećenje servera: 0.48 ]


Uvođenje prinudne uprave u Partizan samo je produžetak političke borbe u sportskim klubovima sa čistim populističkim motivima, ocenio je novinar Zoran Pavić. On ukazuje na političku atmosferu u Srbiji koja diktira nepisana pravila po kojima se vlast u sportskom klubu tumači kao dokaz političke moći.\n"Računa se da je taj fudbalski plebs prosečni deo glasačke mašine i da je bitno nad njim imati kontrolu. Nekada mu povlađivati, a kada je to neophodno i uvažavati njegovo mišljenje", podvlači Pavić.\nJugoslovensko sportsko društvo Partizan raspustilo je rukovodstvo Fudbalskog kluba Partizan i uvelo prinudnu upravu, te imenovalo Privremeni organ koji će do daljeg upravljati Partizanom. Taj organ čine dosadašnji potpredsednik FK Partizan Milorad Vučelić, zatim nekadašnji potpredsednik i sada član Skupštine kluba Mile Jovičić, kao i član Upravnog odbora Sportskog društva, te penzionisani general nekadašnje Vojske Jugoslavije Radivoje Radinović. Radna grupa bi trebalo da stvori uslove za održavanje normalne izborne skupštine.\n"Cilj i smisao ovih mera je da se otklone sve nedoumice i da se razgovara sa svim relevantnim faktorima i da se stvore normalni uslovi za rad, kako dolikuje Partizanu. Radna grupa će potom o tome obavestiti Upravni odbor i na osnovu toga će biti raspisana nova sednica Skupštine. Rok za to je šest meseci", rekao je Vučelić, javnosti dobro poznat kao čovek Miloševićevog režima, te nekadašnji direktor RTS-a iz vremena kada je ta kuća predvodila ratnu medijsku propagandu u Srbiji.\n"U čitavoj ovoj stvari Partizan kao klub je jedini gubitnik", podvlači predsednik Sindikata profesionalnih fudbalera Srbije Nezavisnost Mirko Poledica.\n"Što se tiče borbe za vlast nad njim, nje je bilo i biće je. To nije ništa novo. Ali Partizan kao klub je zaslužio da se prema njemu ljudi koji su odgovorni odnose sa daleko više dostojanstva. U mnogim klubovima, pa i u Partizanu, sede ljudi koji nisu nikada bili deo fudbala. Nema dovoljno ni struke, a ni poštenja, a klubovi nam sve više tonu", navodi Poledica.\nOn se slaže u oceni da je apsurdno to što će telo koje će voditi Partizan u vreme trajanja prinudne uprave činiti ljudi koji su vodili klub i do trenutka njenog određivanja.\n"Statut fudbalskog kluba je najviši pravni akt koji bi u takvim situacijama trebalo da bude aktivan. Mada neki to osporavaju, ja pretpostavljam da je sve urađeno po zakonu. Svakako se nadam da će preovladati zdrav razum i da će biti pronađeno rešenje", iznosi Poledica.\nIz istog političkog šešira\nIncidenti unutar fudbalskih klubova su nešto na šta se javnost odavno navikla. Međutim, poslednja zbivanja poput prebijanja pripadnika obezbeđenja direktora Partizana Miloša Vazure, o čemu postoji i zastrašujući snimak, te žestina rasprave zbog koje je u utorak prekinuta sednica Skupštine kluba na kojoj je trebalo da bude izabran novi predsednik, ukazuju da sama borba za vlast nad Partizanom odavano nije bila tako žestoka. To dodatno čudi s obzirom da predenti na vodeće pozicije dolaze iz istog, kako navodi Zoran Pavić, političkog šešira.\n"Dugo je Socijalistička partija Srbije, aktuelnog šefa diplomatije Ivice Dačića, držala skoro potpunu kontrolu nad Partizanom. Tako je bilo još od vremena devedesetih i premijera Mirka Marjanovića. Kasnije se ništa bitno nije promenilo", kaže Pavić.\nOn podseća da je u rezultatski najuspešnijem periodu Partizana, što je vreme u kom je na čelu kluba bio biznismen blizak socijalistima, Dragan Đurić, o tom klubu govorilo kao o "fudbalskoj Galenici". Time se aludiralo na pravac u kom su, kako se spekulisalo, odlazile Partizanove zarade s obzirom da su neki od socijalista učestvovali i u sumnjivim poslovima srpske fabrike lekova "Galenika", što je afera koja je još uvek predmet zvanične istrage. Pavić poseća i na zarade koje je u to vreme Partizan imao:\n"Taj klub je tada ostvarivao izuzetno velike i bogate transfere svojih igrača u inostranstvo. A kada se posle odlaska te garniture podvukla crta ispostavilo se da je dug blizu dvadeset miliona evra. Te pare su negde otišle, a jedno od tumačenja je da su otišle u partijske fondove."\nTrenutno vladajući naprednjaci aktuelnog premijera i mandatara za sastav nove vlade Aleksandra Vučića pokušavaju da, navodi naš sagovornik, zatvore sve društvene pore. Uključujući i sportske. Sam Vučić često podseća da je stasavao na tribinama fudbalskih stadiona, ali u redovima Delija, to jest navijača Partizanu tradicionalne suparničke Crvene zvezde.\n"U slučaju Crvene zvezde tu nema neizvesnosti. Jer kako kaže ‘najveći zvezdaš’ on će držati pod kontrolom šta se u tom klubu događa posebno u smislu obezbeđivanja finansiranja. Na primer, dovođenje ruskog ‘Gasproma’ preko državne urgencije kao sponzora. Što isto važi i za Partizan koji takođe bez tih državnih inekcija ne bi mogao da preživi. S tim što je Partizan tu, da se tako izrazimo, manje omiljeno dete."\nDeo objašnjenja za krizu Partizana mogao bi biti i u tome, na čemu insistira novinar BIRN-a Slobodan Georgijev, što je sadašnja vladajuća politička garnitura već preuzela vlast u tom klubu.\n"Upravo podela između dva čoveka koji su došli iz redova naprednjaka, Vazure i Novaka Nedića, to demonstrira. Svađa ili nekakav sukob koji postoji neko bi mogao da protumači kao nameru da se produbi kriza. Po meni, vlast upravlja tim klubovima kada hoće, kada neće onda izazove destabilizaciju da bi možda drugi klub u Beogradu, koji je kao veliki, od toga profitirao", ocenjuje Georgijev.\nNakon skandalozne sednice Skupštine Partizana Georgijev je za RSE konstatovao da je Partizan postao nestabilan od dolaska ljudi bliskih Srpskoj naprednoj stranci u klub i podsetio da, za razliku od Partizana, Crvena zvezda vrlo dobro funkcioniše praktično bez uprave.\nPodsetio je da je u senci neuspele Partizanove Skupštine ostala vest da je Skupština Crvene Zvezde saopštila da je dug tog fudbalskog kluba smanjen na 35 miliona evra.\n"U Zvezdi imate situaciju da se cela uprava povukla. Vodi je zapravo samo jedan čovek Zvezdan Terzić, koji je rekao `hvala premijeru Vučiću`. Dok sa druge strane Partizan godinama traži svoju upravo i nikako da je nađe", kazao je Georgijev.\nPoseban problem odnosi se na reakcije koje mogu uslediti iz navijačkih krugova, i to oba kluba koja pominjemo, a iz kojih su tokom devedestih regrutovani pojedinci za odlazak na ratišta. Među njima po zlu ostao upamćen januara 2000. godine ubijeni Željko Ražnatović Arkan koji je početkom devedesetih instruiran od srpske tajne policije, poziciju lidera zvezdinih Delija, zamenio za lidera paramilitaraca poznatih kao "Tigrovi".\nDvojica navijača povezanih sa prebijanjem Vazure trenutno su u pritvoru. No, činjenica da nikada nije utvrđena uloga navijača u događajima poput paljenja džamija u Beogradu 2004. godine ili nasilja na "Paradi ponosa" 2010. godine, budi sumnje da bi u ovom slučaju moglo biti drugačije.\n"Pre svega govorimo o vođama navijača koji su ovako ili onako angažovani u klubu. To ne mora da znači da su na platnom spisku ali im klub na neki način daje logističku podršku kroz alternativne načine finansiranja. Pri tome Partizan ima pet predstavnika u Skupštini kluba, od ukupno 65 članova. Za razliku od Crvene zvezde gde navijači imaju 19 predstavnika. Premijer Vučić je pre neki dan izjavio da je za suzbijanje huliganstva neophodan širok politički konsenzus. To kao da govori da se po tom pitanju neće ništa u skorije vreme uraditi. Ukoliko neko želi da drži pod kontrolom bilo šta u ovom društvu, bez obzira da li govorimo o kriminalu ili navijačkim grupama, postoje instrumenti i zakonski okviri za to. Dakle, ukoliko se nešto otrgne kontroli to će se desiti samo zato što je neko tako nešto hteo", zaključuje Pavić.\nGlavni i odgovorni urednik u beogradskom dopisništvu RSE od decembra 2014. Višestruko nagrađivan novinar.


Reporteri bez granica traže da UN osude kršenje slobode štampe\nReporters Without Borders library in Minecraft\nReporteri bez granica (RSF) zatražili su danas od UN da "formalno osude države koje su kršenjem prava na informacije u vezi sa pandemijom korona virusa, dovele u opasnost zdravlje ljudi".\nU sapštenju su naveli da su se obratili specijalnom izvjestiocu UN za pravo na zdravlje Dainiusu Purasu i njegovom kolegi za pravo na slobodu mišljenja i izražavanja Dejvidu Keju.\nU pismu Reportera bez granica navedeni su primjeri cenzure, proizvoljnog pritvaranja, uznemiravanja ili nasilja nad novinarima ili zabrinjavajućih zakona u 38 zemalja, i precizira da je "lista neiscrpna".\n"U Brazilu kao i u SAD, predsjednici se nasilno obrušavaju na novinare. Novinari su uhapšeni u Alžiru, Jordanu i Zimbabveu. U Mađarskoj je 'orvelovski zakon' nametnuo 'informacije policijske države'. U Kambodži premijer koristi krizu za jačanje svoje moći. Da ne pominjemo Kinu gdje je represija nad novinarima omogućila širenje epidemije iz Vuhana na ostatak svijeta", navode Reporteri bez granica.\nTa organizacija za zaštitu novinara čije je sjedište u Parizu, ukazuje i na situaciju "novinara koji su uprkos pandemiji pritvoreni u Turskoj i Saudijskoj Arabiji".\nCilj te žalbe specijalnim izvjestiocima jeste da "pređu sa upozorenja na djela prema državama, u formi 'hitnih žalbi' svakoj državi u kojoj su primijećena kršenja slobode štampe i time pravo na zdravlje" kako bi izdejstvovali konkretne mjere poput oslobađanja pritvorenih novinara.\nReporteri takođe traže od specijalnih izvjestilaca da javno proglase da je pravo na informacije "neodvojivo" od prava na zdravlje.\n"Kao što se u Deklaraciji o informisanju i demokratiji navodi, 'pravo na informaciju sastoji se u slobodi traženja, dobijanja i pristupa pouzdanim informacijama. Kršenje ovog prava znači ugrožavanje zdravlja, pa čak i života ljudi. Očekujemo od država koje krše ovo pravo, da ih institucije UN javno osude", objašnjava generalni sekretar RSF Kristof Delor.


Foto: Instagram/stefanaveljkovic_srbija / screenshot\nRadosnu vest, da će ovaj odbojkaški par uskoro dobiti bebu, potvrdili su njima bliski izvori, saznaje "Telegraf".\nStefana i Srećko su u vezi tri godine, a sada je jasno da i kada se steknu uslovi za nastavak sezone, kao i za održavanje Olimpijskih igara koje su pomerene za 2021. godinu, Stefana će biti opravdano odsutna i neće moći da se stavi na raspolaganje selektoru Zoranu Terziću.\nInače, Veljkovićeva se pojavila na okupljanju reprezentacije početkom juna, pre nego što su pripreme otkazane zbog korona virusa.\nZanimljivo je i to da su i Stefana i Srećko imali sjajnu prošlu godinu na reprezenativnom planu, pošto su i ženska u muška selekcija uspele da stignu do zlata na Evropskom prvenstvu.\nStefana je pre veze sa Lisincem bila u ljubavi sa košarkašem Miroslavom Raduljicom, sa kojim je bila u vezi dve godine.


Vesti online / Sport / Fudbal / Ronaldo: Ferguson mi je promenio život\nCENI FERGUSONA: predsednik Reala Perez, Ronaldo sa majkom\nTadašnji trener Mančester Junajteda, Ferguson, posle utakmice njegovog tima i Sportinga iz Lisabona 2003. godine, bio je oduševljen onim što je prikazao mladi Ronaldo. Kako je istakao Portugalac, Škot ga je pozvao posle utakmice na razgovor i rekao mu da ga smesta želi u ekipi sa Old Traforda.\nDva dana posle razgovora, Ronaldo se našao u prostorijama Mančestera gde je potpisao ugovor sa engleskim klubom. Napadač Reala je nedavno predstavio i nove kopačke, koje su u bojama kluba iz Lisabona, jer kako je i sam istakao, duguje veliku zahvalnost Sportingu za sve što mu se kasnije desilo u karijeri.\nZanimljivo, na kopačkama su napisani i brojevi 06, 08 i 03, a koji ustvari predstavljaju datum odigravanja utakmice između Sportinga i Mančester Junajteda.


Široki Brijeg “pregazio” Kakanj na gostovanju, Borac bez problema protiv Bratunca – Sport Centar Široki Brijeg “pregazio” Kakanj na gostovanju, Borac bez problema protiv Bratunca – Sport Centar\nOdigrane su dvije utakmice Prvenstva Bosne i Hercegovine u košarci, a Borac je na gostovanju savladao Kakanj rezultatom 58:92, dok je Bratunac poražen na svom terenu od Borca sa 73:90.\nŠiroki Brijeg je na gostovanju kod Kaknja vodio od prve minute i ni u jednom trenutku nisu doveli trijumf u pitanje, a prednost je samo rasla i na kraju su slavili sa +34.\nThomas je vodio Širokobriježane sa 20 poena i sedam asistecija, dok su Čolak i Čović dodali po 12 poena. U poraženoj ekipi najraspoloženiji bio je Pajović sa 14 poena, 12 skokova i asistencijom.\nBorac je nakon poluvremena imao 11 poena prednosti i do kraja utakmice nije dozvolio Bratuncu da ih ugrozi i slavio je sa 70:82. Prvo ime susreta bio je Simeunović sa 21 poenom, a pratio ga je Knežević sa 18. U poraženoj ekipi Tadić je ubacio 20 poena.


Ana Nikolić, najnovije vesti - Naslovi.net\nPopularni reper Stefan Đurić Rasta svaki slobodan trenutak najradije provede pored ćerke Tare koju je dobio u braku sa pevačicom Anom Nikolić. Naime, Rasta je sada na Instagramu podelio trenutak sa Tarom dok igraju igrice, a reperova naslednica ne… »\nSvaki slobodan trenutak provodi sa njom! Emotivan snimak Raste dok se igra sa ćerkicom je nešto najlepše što ste videli…\nAna i Rasta nakon razvoda zajedno brinu o detetu, a oboje često ističu da je ona rođena iz velike ljubavi. Popularni reper Stefan Đurić Rasta svaki slobodan trenutak najradnije provede pored ćerke Tare koju je dobio u braku sa pevačicom Anom… »\nAna Nikolić uputila javnu poruku Depu: Izvini Džoni, bila sam u gužvi FOTO\nDolazak holivudskog zavodnika Džonija Depa u Beograd privukao je veliku pažnju javnosti, a poruku za njega imala je i pevačica Ana Nikolić. Naime, Ana je još davne 2003. godine snimila numeru „Moj klub“ u čijim stihovima se upravo pominje… »\nUrnebesan snimak Cecu pitali šta misli o dolasku Džonija Depa, ona ih preusmerila na ovu pevačicu!\nStihovima kao da je predvidela njegov dolazak. Juče je Džoni Dep posetio Beograd, a sačekao ga je Miloš Biković sa kojim je potpisao saradnju. Dolazak holivudskog superstara je bila vest dana, a tim povodm oglasile su se mnoge poznate ličnosti… »\nĐanijeva Slađa o plastičnim operacijama: Folkerova žena tek planira da radi na sebi: "Podbradak ću doterati do…\nFolker Radiša Trajković Đani godinama je u braku sa suprugom Slađom. Slađa je često na meti kada je u pitanju njen fizički izgled i uvek se nagađalo da li je nešto radila na sebi. Nju su poredili i sa pevačicama Anom Nikolić i Marinom… »\nBiću kraljica u budućnosti Đanijeva žena tvrdi da ima plave krvi, a otkrila i na koju operaciju ide uskoro!\nSupruga folk pevača Radiše Trajkovića Đanija, kontroverzna je koliko i on, pa često šokira izjavama i pojavom. Slađu često upoređuju sa Anom Nikolić i Marinom Visković, a nedavno su svi komentarisali njen izgled kada je objavila fotografije iz… »\nFolker Radiša Trajković Đani u braku je sa Slađom, koja je često na meti javnosti zbog svog izgleda. Neretko se pričalo i pisalo o tome da li je i šta folkerova žena radila na sebi, pa su je tako upoređivali i sa Anom Nikolić i Marinom… »\nObjava o preminuloj majci iz Niša rasplakala je ljude na društvenim mrežama, a zbog njene humanosti ova tužna vest još više dobija na težini. Marija Petković iz Niša preminula je i iza sebe ostavila troje dece. Vest o njenoj smrti rastužila je… »\nKriju se jer je oženjen, a i zbog raste Komšije Ane Nikolić razvezale jezik o pevačici i njenom novom dečku, pa otkrile…\nJoš uvek ne smeju da priznaju da su u vezi. Komšije popularne pevačice Ane Nikolić kažu za “Super Tv” da u poslednje vreme sve češće viđaju Nikolićevu kako razmenjuje nežnosti sa njima nepoznatim muškarcem ispred svog doma, te da se… »\nB92 pre 30 minutajoš 40 povezanih


Broj vesti u arhivi za Februar 2017: 353\nZakon o strateškim investicijama u skladu sa Ustavom\nUstavni sud Kosova je objavio odluku o oceni ustavnosti Zakona o strateškim investicijama kojom se konstatuje da je taj zakon u skladu sa Ustavom Kosova. Zahtev za ocenu ustavnosti su podneli poslanici Srpske liste.\nTači uoči sastanka u Briselu: Očekujem smanjenje tenzija\nKosovski predsednik Hašim Tači izjavio je uoči nove runde dijaloga u Briselu, da očekuje dalje smanjenje tenzija između Beograda i Prištine.\nSporazum o učešću Srba u institucijama\nU novoj emisiji Sporazum govoriće se o učešću Srba u kosovskim insitucijama, u svetlu sastanaka predstavnika Prištine i Beograda na najvišem političkom nivou i posle niza događaja koji su zaoštrili međusobne odnose.\nVučić: U Briselu na stolu pravosuđe, ZSO, Mitrovica\nPremijer Srbije Aleksandar Vučić je uoči večerašnjih pregovora sa predstavnicima Prištine u Briselu rekao da nema unapred određenih tema i da pretpostavlja da će na stolu biti pravosuđe, ZSO i Mitrovica.\n"Tekst RTK podstiče jezik mržnje"\nSavet za štampu Kosova smatra da je Radio-televizija Kosova tekstom “Otkrivena mreža ruske špijunaže na Kosovu” prekršila poglavlje Kodeksa o istinitom izveštavanju, kao i poglavlje protiv podsticanja jezika mržnje.\nDom kulture: Uručena pomoć porodicama Jakovljević i Trajković\nNovac prikupljen prodajom karata za film “Jesen samuraja“ uručen je porodici Jakovljević iz Prilužja i porodici Trajković iz Sušice.\n’’Pitanje trenutka kada će se mnogi odseliti’’\nUmesto rešavanjem socijalnih problema građana, vladavinom prava, korupcijom, kriminalom i raznim oblicima diskriminacije, kosovski političari na svim nivoima se mesecima unazad bave podizanjem tenzija i međusobnim prepucavanjima.\nOpozicija traži ostavku vlade Ise Mustafe\nUoči nastavka dijaloga Beograda i Prištine, a zbog nesprovođenja Rezolucije kosovske skupštine o rušenju potpornog zida uz severnu stranu mosta u Kosovskoj Mitrovici, predstavnici opozicionih stranaka na Kosovu zatražili su ostavku vlade premijera Ise Mustafe.\nNikolić: Nastaviti dijalog i sačuvati stabilnost u regionu\nPredsednik Srbije Tomislav Nikolić razgovarao je na odvojenim sastancima sa ambasadorima Ruske Federacije Aleksandrom Čepurinom, Narodne Republike Kine Li Mančangom i Sjedinjenih Američkih Država Kajlom Skotom.\nVisoka predstavnica za spoljnu politiku EU Federika Mogerini izjavila je da je ohrabrena konstruktivnim zalaganjem Beograda i Prištine u novoj rundi dijaloga i dodala da je taj proces važan za region i EU.\nKosovska policija u slučaju ozbiljnih nereda ne može da obezbedi adekvatnu zaštitu pravoslavnih svetinja na Kosovu i Metohiji, izjavio je episkop raško-prizrenski i kosovsko-metohijski Teodosije.\n"Najvažnija poruka iz Brisela je da se situacija stabilizuje"\nPredsednik Skupštinskog odbora za Kosovo i Metohiju Milovan Drecun za RTS kaže da je razumna odluka da se ne daju izjave nakon sinoćnog dijaloga u Briselu, koji je održan na najvišem nivou.\nRadojević: Tenzije zbog zida ne doprinose stabilizaciji\n"Tenzije koje su stvorene u vezi sa zidom u ulici Kralja Petra I u Severnoj Mitrovici sigurno da ne doprinose stabilnoj situaciji na severu Kosova i sigurno da mogu destabilizovati situaciju", upozorio je Radojević.\nHitni sastanci zbog Kosova i "propalih pregovora"\nPremijer Vučić sa Srbima sa KiM, predsednik Nikolić hitno sa ambasadorima SAD, Kine i Rusije nakon nove runde dijaloga o Kosovu, javljaju "Novosti".\nHakovan sajt Haradinajeve stranke\nZvanični sajt Alijanse za budućnost Kosova Ramuša Haradinaja je sinoć hakovan i njegov sadržaj je zamenjen natpisom: "Haradinaj je ubica".\nKosovski pozivni broj funkcionalan\nKosovski Srbi stigli u Rašku na razgovor s Vučićem\nPolitički predstavnici Srba sa severa Kosova stigli su oko 16.30 u Rašku, gde će razgovarati sa premijerom Srbije Aleksandrom Vučićem o novonastaloj situaciji i rezultatima razgovora u Briselu.\n„Tenzije oko zida skretanje pažnje sa bitnijih tema“\nPotrpredsednica Građanske inicijative SDP kaže za RTV Kim da je stvaranje tenzija oko zida u severnom delu Kosovske Mitrovice namerno skretanje pažnje kosovske vlasti sa mnogo bitnijih tema. Ona smatra da novonastali problem može da se reši dijalogom.\nRašić: Ustavni sud ispolitizovan\nIako veruje da je Ustavni sud donedavno bio najkredibilnija institucija na Kosovu, srpski poslanik Nenad Rašić smatra da u poslednje vreme donosi isključivo političke odluke.\nInstitucije ne poštuju Zakon o rodnoj ravnopravnosti\nInstitucije na lokalnom i centralnom novou ne poštuju Zakon o rodnoj ravnopravnosti, ocenjeno je u izveštaju “Učešće žena u odlučivanju” Kosovskog centra za rodne studije.\nDaćemo sve od sebe da sačuvamo mir, a od Prištine ne očekujemo ništa, poručio je premijer Aleksandar Vučić, navodeći da je situacija kompleksna i da će o tome posle podne u Raški razgovarati i sa predstavnicima Srba sa Kosova.\nU blizini glavnog ibarskog mosta u severnom delu Kosovske Mitrovice su se okupili Srbi koji su protestovali zbog najave rušenja potpornog zida.\nTači: Srbima se ništa loše neće dogoditi\n"Razočaran sam i zabrinut sam u vezi sa propagandnom kampanjom u starom stilu Srbije, koja nastavlja da podstiče strah i međuetničku mržnju kod srpske zajednice u severnom delu Kosova", navodi Tači u pisanom saopštenju medijima i dodaje da se "Srbima ništa loše neće dogoditi".\nPočeo sastanak u Raški\nSastanak premijera Aleksandra Vučića sa predstavnicima kosovskih Srba počeo je oko 17 časova u kasarni "Stefan Nemanja" uz Raški.\nVučić: Mir i dostojanstvo, ne napuštajte svoja ognjišta\n"Molim Srbe sa Kosova da ostanu mirni i dostojanstveni po svaku cenu, da ne napuštaju svoja ognjišta", rekao je u pauzi sastanka u Raški, obraćajući se novinarima premijer Srbije Aleksandar Vučić.\nRakić: EU otvoreno na strani Albanaca\nEvropska unija se jasno i otvoreno stavila na stranu albanske zajednice, izjavio je gradonačelnik Severne Mitrovice Goran Rakić.\nMustafa: Kosovo primer u regionu i šire\nPremijer Kosova Isa Mustafa izjavio je da je Kosovo opredeljeno za dijalog, mir, stabilnost i normalizaciju odnosa sa susednim zemljama.\nBrisel poziva na smirivanje tenzija\nEU je pozvala Beograd i Prištinu da se pridržavaju dogovora o izbegavanju zapaljivih izjava i retorike kako bi se usredsredili na posao koji je pred njima, stoji u saopštenju koje je potpisala porptarolka Evropske unije Maja Kocijančič.\nDačić: Strah od nepromišljenog akta\nMinistar spoljnih poslova Ivica Dačić izrazio je strahovanje da bi neki "nepromišljeni akt" Prištine mogao da izazove regionalnu nestabilnost.\nJeremić: Veštačko dizanje tenzija na Kosovu\nTo što se u poslednjih nekoliko nedelja dižu tenzije oko Kosova je direktna koordinacija Hašima Tačija i Aleksandra Vučića i to zbog predstojećih izbora u Srbiji.\nVulin: Evropska komisija mora da kaže ko krši dogovore\nMinistar za rad, zapošljavanje, socijalna i boračka pitanja Aleksandar Vulin zatražio je od Evropske komisije da jasno kaže ko krši dogovore i dijalog u Briselu.\nPriština: Zakon štiti novinare samo na papiru\nOgraničena sloboda izveštavanja, pritisak na novinare, nasilje nad njima, samo su deo problema sa kojima se medijske kuće suočavaju, zaključeno je na konferenciji "Sloboda medija i bezbednost novinara". Srpski novinari nisu pozvani da učestvuju, niti je bio obezbeđen prevod na srpski jezik.\n“Srpski novinari se često ne pozivaju na događaje”\nUdruženje novinara Srbije i Društvo novinara Kosova i Metohije uputili su protest što danas nisu bili u prilici da zajedno sa albanskim kolegama raspravljaju o slobodi medija, pritiscima i bezbednosti novinara.\nRadun: Albanski scenario za vojsku\nZid u Kosovskoj Mitrovici nije najveći problem prištinske vlade, ali može da izazove incident koji bi pomogao Albanicima da dobiju stratešku prednost u odnosu na Srbiju i formiraju vojsku, smatra politički analitičar iz Beograda Branko Radun.\n’’Učinio bih sve da održim koncert na Kosovu’’\n"Da sam znao da ću kao muzičar moći da pomognem da se sačuvaju spomenici kulture na Kosovu i Metohiji, uradio bih sve što je u mojoj moći da održim tamo koncert", rekao je slavni ruski dirigent Gergiev, koji je nastupao u Palmiri u Siriji 2016. godine.\nStoltenberg: Političari moraju da spuste tenzije\nGeneralni sekretar NATO-a Jens Stoltenberg izjavio je, uoči posete Kosovu, da politički lideri u Beogradu i Prištini moraju da spuste tenzije, prenosi list Koha ditore.


Osiguranje u poljoprivredi – OSIGURANJE-VESTI\nPosted on July 20, 2020 November 13, 2020 by Tamara\nUsled uticaja globalnog zagrevanja sve su veće klimatske promene. Svedoci smo sve češćih vremenskih nepogoda koje prave velike štete poljoprivrednicima. Jedan od načina da se umanji šteta je osiguranje poljoprivrede.\nOsiguravajuće kuće nude razne pakete osiguranja u poljoprivredi i svakako treba dobro razmotriti koji odgovara baš vašim potrebama.\nUsevi i plodovi se mogu osigurati od jesenjeg i prolećnog mraza, poplava, požara, oluja, grada, gubitka roda – prinosa. U osiguravajućim kućama se možete interesovati za dopunske rizike. Na taj način možete umanjiti troškove vremenskih nepogoda ili druge nepredviđene štete koja može da vas zadesi.\nVisina premije osiguranja može da zavisi od više faktora poput biljnih vrsta koje osiguravate, lokacije useva i plodova i rizika koji bi osigurali.\nOsiguranjem životinja obezbedićete finansijsku zaštitu od različitih rizika u stočarstvu. Uslov za osiguranje životinja je da su životinje zdrave, sposobne za određenu namenu i da su obeležene za identifikaciju u skladu sa državnim propisima.\nOsnovi rizici od kojih se mogu osigurati životinje su: bolest i nesrećni slučaj (to može biti iznenadna bolest, lečenje, prinudno klanje, ubijanje ili uginuće). U dogovoru sa vašim zastupnikom ili osiguravajućom kućom možete uplatiti dopunske rizike koje smatrate da su potrebni.\nVisina premije zavisi od više uslova: vrste životinje koju osiguravate, broj životinja koje se osiguravaju, način i uslovi uzgoja životinja i ugovorenog pokrića rizika.\nNeke osiguravajuće kuće nude i pogodnosti za registrovana poljoprivredna gazdinstva, a plaćanje premije osiguranja olakšano je i državnim subvencijama.\nSavet je svakako da se raspitate kod zastupnika u osiguranju ili u više osiguravajućih kuća kako bi dobili najbolju ponudu za vaše potrebe.\nNext PostNext Prevare u osiguranju


“Dan D” za Partizan – RTV Doboj\nU Barseloni će danas biti donesena odluka o posljednjem učesniku Evrolige za narednu sezonu. Aduti crno-bijelih tradicija i navijači, Zenit po ruskim izvorima favorit.\nOdluku o posljednjem učesniku Evrolige za narednu sezonu putem specijalne pozivnice, već mjesecima strpljivo čeka nekoliko klubova. Među njima i Partizan, koji je uložio prilično energije i vremena u kampanju povratka u elitno društvo.\nDanas je “dan D”, s obzirom na to da je najavljeno da će kancelarija u Barseloni 27. juna objelodaniti kome dodjeljuje takozvanu “vajld” kartu.\nCrno-bijeli su već dugo u najužem krugu kandidata, u jednom trenutku nezvanične informacije su ih promovisale u glavnog favorita. Međutim, u završnici utakmice za dragocjeno mjesto među 18 odabranih glasine su u prvi plan izbacile klubove sa sjevera Evrope.\nViše ruskih izvora objavilo je da će pozivnicu dobiti Zenit iz Sankt Peterburga, što se poklapa sa logikom evroligaških čelnika. Naime, uveliko se pominje da će u sponzorski tim Evrolige ući ruska kompanija “Gasprom”.\nPrećutni dio ugovora mogao bi da bude treći klub iz te zemlje u Evroligi, uz CSKA i Himki. U opticaju su bili i litvanski Ritas i ruski Uniks, ali su vremenom gubili korak za konkurentima.\nPartizanovi aduti su tradicija, rezultati u prošlosti i navijači, u “minus” koloni su finansije i atraktivnost tržišta, takođe u bliskoj vezi sa novcem. U današnje vrijeme, zna se ko najčešće pobjeđuje u meču finansijskih i sportskim motiva.


Beograd i Priština nadomak rešenja | Politika | DW | 13.02.2014\nBeograd i Priština finaliziju dogovor o organizaciji pravosuđa na severu Kosova. Rešenje je nađeno u okvirima kosovskih zakona, ali uz poštovanje specifičnosti opština sa većinskim srpskim stanovništvom.\nBeograd i Priština kažu da su nadomak rešenja u oblasti pravosuđa, koje se odnosi na nadležnosti Osnovnog suda u Kosovskoj Mitrovici. Poslednja, 22.runda dijaloga u Briselu održana 12.2, dovela je do približavanja stavova koji bi, sa jedne strane, ispunili uslov Prištine i organizaciju suda i tužilaštava na severu uskladili sa ustavom i zakonima Kosova, dok bi se, s druge strane, poštovao zahtev Beograda o „specifičnosti i samosvojnosti“ Srba na severu.\n„U pitanju mora da bude paket“, izjavio je premijer Srbije Ivica Dačić. „Ako je jedan sud za sedam opština, onda mora u etničkom smislu ta struktura, barem u onim delovima odeljenja koja zasedaju na severu, da bude sa većinom srpskih sudija i tužilaca, a da opet to ne bude podela samo po etničkim kriterijumima, što nije baš praksa u pravosuđu i ne bismo ni želeli da tako bude. Ipak, specifičnost severa se mora poštovati“, izjavio je Dačić.\nKosovska Mitrovica: uskoro rešenje za pravosudni sistem?\nNa ekspertskim grupama ostalo je da finaliziju detalje, a dva premijera trebalo bi da se za najviše dve nedelje ponovo sastanu u Briselu i donesu političku saglasnost oko rešenja za prevosuđe.\nIzbori ne smeju da uspore dijalog\nU kabinetu šefice diplomatije Evropske unije i pre jučerašnjeg sastanka delegacija Beograda i Prištine napominjali su da je neophodno što pre doći do do dogovora o implementaciji svih delova Briselskog sporazuma, na prvom mestu onoga u oblasti pravosuđa. Istovremeno, i Srbija i Kosovo su svesni da bi zastoj u pregovorima, u situaciji kada se na obe strane očekuju parlamentarni izbori, a i mandat Ketrin Ešton ističe krajem godine, mogao negativno da utiče na evrointegracione procese obeju strana. U Briselu naglašavaju da se dijalog, uprkos izbornim procesima, nastavlja i da su i jedan i drugi premijer iskazali privrženost nastavku rada u procesu dijaloga.\n„Nadam se da će Srbija biti još više angažovana na primeni sporazuma, bez obzira na predstojeće izbore“, izjavo je premijer Kosova Hašim Tači, navodeći da se u Briselu razgovaralo kako brže i bolje primeniti sve dogovoreno Brisleskim sporazumom\nPriština: Opada podrška dijalogu\nJedna od tema i BiH\nPored osnovnog pitanja pravosuđa, Beograd je u Briselu insistirao i na pitanjima hapšenja Srba na Kosovu. Tom prilikom, od Evropske unije je zatraženo da svojim autoritetom dovede do razjašnjenja hapšenja koja, prema rečima premijera Srbije, mogu da dovedu i do destabilizacije prilika na Kosovu. Razgovaralo se i o načinu organizovanja glasanja na predstojećim parlamentarnim izborima u Srbiji za srpske državljana koji žive na Kosovu.\nNa marginama dijaloga razmenje su i informacije o situaciji u Bosni i Hercegovini. Tom prilikom, šefica diplomatije Evropske unije najavila je posetu BiH, gde bi trebalo da otputuje sledeće nedelje, a Srbija ponovila da se zalaže za mirnu i stabilnu BiH.\nKljučne reči Kosovo, Srbija, dijalog, Brisel, pravosuđe, sever Kosova, Ešton, Dačić, Tači, BiH\nTrajni link https://p.dw.com/p/1B7o2


Usluga Ria Money Transfer dostupna na lokacijama AIK Banke – TransferNova\nPlatna institucija TransferNova d.o.o. Beograd u saradnji sa AIK Bankom a.d. Beograd otpočela je pružanje usluga slanja i prijema novca u kooperaciji sa međunarodnim kompanijom Ria Financial Services (Ria Money Transfer). Usluga je od 5. Juna 2017. godine dostupna na svih 55 lokacija AIK Banke a.d. a uskoro i na lokacijama Jubanke a.d.\nPoslovna strategija kompanije Ria Money Transfer zasniva se na brzoj, sigurnoj i povoljnoj usluzi transfera novca. U poređenju sa konkurencijom, uslugu u Srbiji karakterišu niži troškovi za korisnike i transparentnost istih. Kompanije TransferNova i Ria su za korisnike iz Srbije omogućile posebnu ponudu i još niže tarife prilikom slanja novca ka određenim zemljama u regionu (Crna Gora, BiH, Hrvatska, Grčka, Bugarska, Makedonija i druge zemlje).\nNovac poslat u Srbiju se isplaćuje u evrima i dostupan je korisnicima u roku od 15 minuta od momenta slanja, bez dodatnih troškova za primaoca. Za slanje novca u inostranstvo korisnici ne moraju posedovati račun, već je dovoljno da sa ličnim dokumentom i osnovnim podacima o licu koje prima novac posete najbliže uplatno mesto.\nRia Financial Services već dugi niz godina sa velikim uspehom pruža brz, siguran i povoljan način za prijem i slanje novca korisnicima širom sveta. Danas je treća po veličini kompanija za transfer novca u svetu, sa milionima isplaćenih transakcija mesečno i preko 250 miliona zadovoljnih korisnika. Ria mreža obuhvata preko 320.000 uplatno-isplatnih lokacija u 150 zemalja. Proglašena je, 2015. godine, za najbolju kompaniju za transfer novca od strane Internacionalne Asocijacije kompanija za transfer novca (http://www.iamtn.org ).\nAIK Banka je pouzdana, stabilna, domaća i jaka finansijska institucija koja je posvećena pružanju bankarskih usluga visokog kvaliteta svojim klijentima, prateći trendove inovativnosti u savremenom bankarstvu. Ključni faktor razvoja AIK Banke je inovativnost, koja podrazumeva, ne samo uvođenje novih proizvoda na tržište, već i ponudu postojećih proizvoda i usluga na inovativan način, koji u fokus stavljaju potrebe klijenata uz adekvatno upravljanje rizicima. Razvijajući efikasno elektronsko i mobilno bankarstvo, dostupna je klijentu u svakom momentu.\nBanka je u 2016. godini ostvarila Profit pre oporezivanja u iznosu od RSD 4,7 mlrd što je za 40,4% bolji rezultat poslovanja u odnosu na prethodnu godinu. Ostvarenim rezultatima u prethodnoj godini, visokim nivoom kapitalne adekvatnosti, kao i volumenom neto bilansne sume od RSD 184 mlrd, potvrđuje da je jedan od nosilaca bankarske aktivnosti na tržitu.\nViše informacija o detaljima usluge možete dobiti putem Ria Kontakt centra na telefone:\n+381 11 3082 319\n+381 11 3082 320\nTransferNova dobila priznanje za najbrže rastuću mrežu RIA Money Transfer usluge


Banjalučki aerodrom želi biti regionalno čvorište | BiH, Aviosaobraćaj | Al Jazeera Balkans\nBanjalučki aerodrom želi biti regionalno čvorište\nBanjalučki aerodrom današnji karakter međunarodne poveznice održava sa pet letova sedmično na relaciji sa Beogradom.\nBanjalučki aerodrom početkom 2000-tih dobija međunarodni karakterAl Jazeera\nU Bosni i Hercegovini, pored sarajevskog, mostarskog i aerodroma u Tuzli, operativan je i četvrti međunarodni aerodrom, u Banjoj Luci.\nIstina, sa znatno nižim brojem letova od aerdoroma u Federaciji BiH.\n„Aerodrom Mahovljani nalazi se na području opštine Laktaši i pozicioniran je u gravitacionom području Banja Luke. Idealno je udaljen od gradskog jezgra, i posjeduje sve infrastrukturalne predispozicije i karakteristike jedne značajne tačke u međunarodnom aviotransportu“, kaže Miroslav Janjić, direktor Aerodroma Republike Srpske.\nIzgradnja aerodroma Mahovljani je započeta 1987. godine a stavljen je u raspolaganje Jugoslovenskom aviotransportu (JAT-u) 1991. godine kao pomoćni uslužni centar sa adekvatnom pistom i pratećom infrastrukturom, ali je funkcionisanje objekata bilo pod stalnim vojnim nadzorom.\nBanjalučki aerodrom početkom 2000-tih dobija međunarodni karakter uspostavljanjem poslovne saradnje sa Austria Airlinesom i tadašnjim JAT-om, da bi se današnji karakter međunarodne poveznice sveo na pet letova sedmično na relaciji sa Beogradom.\n„Završetkom izgradnje aerodroma Mahovljani redovnog putničkog saobraćaja nije bilo, nakon uspostavljanja djelimične saradnje sa JAT-om i Austria Airlinesom aerodrom se našao pred izazovima revitalizacije i obnove i moralo se poraditi na uslovima kako bi se karakter međunarodnog održao. Broj od 20.000 putnika godišnje nije ni izbliza ono što je potencijal banjalučkog aerodroma. Jedna redovna putnička linija i nije ono čime bismo trebali da budemo zadovoljni“, navodi Janjić.\nAviotransport na globalnom nivou iz godine u godinu bilježi povećanje broja putnika čemu je posebno pridonijela pojava niskotarifnih aviokmpanija koje nude izuzetno pristupačne cijene avionskih karata prema svjetskim destinacijama.\nOvaj trend je oživio Međunarodni aerodrom Tuzla, koji od 2013. godine u partnerstvu sa mađarskom niskobudžetnom aviokompanijom Wizz Air postao čvorište aviotransporta.\nEkspert za aviotransport, prof. dr. Omer Kulić komentariše da niskotarifne aviokompanije imaju jednu, osnovnu i inicijalnu prednost što je cijena, dok sa druge strane opterećuju dodatno putnika sa ostalim, manje povoljnim atributima.\n„Niskotarifnim kompanijama su sjedište djelovanja aerodromi koji su izvan velikih centara, oni koji su manje interesantni redovnim aviokompanijama kao što su Lufthansa i Turskih Airlines... Niskotarifne kompanije u startu ponude nižu cijenu samo karte dok se dodatno naplaćuje prtljag, odnosno piće i jelo na letu, izbor sjedišta... i na kraju što je dan leta bliži trenutnom datumu cijena karte je veća. U konačnici se može desiti da putovanje niskotarifnom aviokompanijom bude skuplje nego redovnim aviotransporterom“, kaže doktor vazduhoplovnih nauka Kulić.\nPrema procjeni eksperta za aviotransport banjalučki aerodrom bi i mogao postati jedna vrsta čvorišta u regionu, ali je nužno osigurati bolju cestovnu komunikaciju, jer sa tim preduslovom Mahovljani bi imali daleko bolje izglede kao odredište redovnih aviokompanija i onih niskotarifnih.\nKao polaznu tačka „low-cost“ kompanije izabiraju lokacije izvan većih centara, tako da dolazak do samog aerodroma može iziskivati nove izdatke praveći time nepovoljniju sliku u kontekstu izdataka.\nAmin Ahmetović je njemački državljanin koji je posljednjih godina poslom vezan za Sarajevo. Jednom mjesečno putuje na relaciji prema Dortmundu i veoma je zadovoljan konceptom niskotarifnih avioprevoznika, osim cijene i sigurnog transporta na željenu destinaciju, on ne vidi šta bi drugo avioprevoznik trebao i nuditi.\n„Ja isplaniram kada ću putovati u napravim rezervaciju mjesec dana unaprijed, u tom slučaju moja karta ne prelazi 40 eura, to se izuzetno isplati nekome ko putuje kao ja. Upravo direktna avionska linija iz Tuzle mi je dala motiva da prihvatim posao u Bosni i Hercegovini“, navodi Ahmetović.\nPostoje i bolja rješenja\nDirektor Aerodroma Republike Srpske smatra da se koncept niskotarifnih aviokompanija ne uklapa sa strateškim planom razvoja banjalučkog aerodroma, bar ne u trenutnim okolnostima.\n„Mi smo u kontaktu sa niskotarifnim kompanijama, i ja neću reći da low-cost saobraćaj nije dobrodošao u Banja Luku, ali smatram da postoje bolja rješenja. Mi ulažemo u opremu i to želimo staviti u funkciju u čemu i vidimo ekonomski opravdanu logiku. Ukoliko taj pristup bude lošiji od onoga što možemo postići u partnerstvu sa niskotarifnim aviokompanijama, opredijelićemo se za ono što nam se čini boljim“, kaže Janjić.\nBanjalučki aerodrom je i ranije sa skromnijim kapacitetima izuzetno uspješno odgovarao na zahtjeve cargo poslovanja, a stavljanjem u funkciju novog centra Banja Luka bi mogla postati glavna poveznica kada je u pitanju izvoz robe na inostrana tržišta.\n„Poletno-sletne staze su već opremljene sistemom rasvjete i navigacije u skladu sa aktuelnim međunarodnim standradima, tako da je taj segment u potpunosti pokriven, izgradnjom skladišne zgrade za opsluživanje svih vrsta roba do kraja godine bi se trebala zaokružiti investicija koja bi nam dala stratešku prednost i uslove za uspješno poslovanje“, navodi Janjić.\nPotencijal aerdroma Mahovljani je prema riječima Janjića je bar dva leta dnevno prema evropskim čvorištima generišući za početak najmanje 150.000 putnika godišnje.\n„Republika Srpska pokušava da svojim razvojnim konceptima prati trend sa okruženjem koje se de facto naslanja na Evropu i moramo se prilagoditi standradima. Saobraćaj, u ovom slučaju aerodrom je pokretačka snaga koja treba čitavom regionu donijeti progres. Mi želimo da sopstvene resurse iskoristimo najbolje što je moguće, i stavimo u službu progresa“, smatra Miroslav Janjić.\nMostarski aerodrom: Bez para nema ni letova\nBiH ne koristi svoj zračni potencijal\nPovezivanje regionalnih aerodroma


Brendovi - Vesti - Piće - Knjaz Milos - katalog, jeftina kupovina, prodaja\nNova ambalaža Knjaz Miloš vode\nBrend Knjaz Miloš predstavio je novi dizajn i boju flaša za asortiman voda koja su u ponudi ovog brenda.\nNovi proizvodi brenda Knjaz Miloš- ledeni čaj i multivitamin\nBrend Knjaz Miloš predstavio ja dva nova proizvoda u svom asortimanu bezalkoholnih pića - ledeni čaj Tea Up i Golf multivitamin.\nGuarana Street Art Limited edition konzerve\nBrend Guarana je predstavio novu seriju specijalno dizajniranih limenki, inspirisane uličnim grafitima.\nNova Knjaz Miloš blaže gazirana voda\nBrend Knjaz Miloš predstavio je novu gaziranu vodu Knjaz Miloš koja je za 25% blaže gazirana, a istovremeno sadrži isti procenat minerala.\nGuarana događaj: Dosada ubija, grafiti su u modi\nU nedelju 15. avgusta 2010. godine od 19 časova kompanija Knjaz Miloš i brend Guarana će u Luci Beograd organizovati iscrtavanje grafita na zgradi Metalci.\nKnjaz Miloš - nagrada za industrijski razvoj\nKompanija Knjaz Miloš je u konkurenciji 27 učesnika iz 10 zemalja osvojila je srebrnu nagradu za izuzetnost u primeni i promociji hemijskog lizinga.\nKnjaz Miloš kupio brend Moć prirode\nKompanija Knjaz Miloš iz Aranđelovca, koja posluje u okviru Danube Food Grupe, novi je vlasnik domaćeg brenda voćnih napitaka Moć prirode.\nKnjaz Miloš pod uticajem krize\nKompanija Knjaz Miloš je u toku ove godine zabeležila pad prometa u iznosu od oko 7 procenata, u odnosu na prethodnu godinu.


Srbija može da se pohvali sa sedam igrača na Apeninima, od kojih su dvojica po oceni ove igrice najvredniji.\nAleksandar Kolarov, igrač Rome, sa cenom od 23 fante/miliona, za koga se kaže da svojim slobodnim udarcima, asistencijama, centrašutevima i udarcima iz daljine može da donese ogroman broj poena.\nSa cenom od 25 fanti najvredniji vezista je naš Sergej Milinković-Savić, fudbaler Lacija.\nJedino se postavlja pitanje hoće li Kolarov i Milinković-Savić i dalje biti članovi Serije A, pošto su obojica povezivana sa dosta evropskih klubova.\nNajskuplji igrač je očekivano Kristijano Ronaldo, napadač Juventusa, za koga će ljubitelji ove igre morati da izdvoje 50 fanti.\nCene srpskih fudbalera u (fantama-milionima)\nNikola Milenković - 12\nDarko Lazović - 10\nNikola Maksimović - 6\nIvan Radovanović - 6\nBoris Radunović - 2


Hapsi, hapsi, Milo, svetinje ti neću dati: Novi hit devojčica o Crnoj Gori /video/ - 26.05.2020, Sputnik Srbija\nHapsi, hapsi, Milo, svetinje ti neću dati: Novi hit devojčica o Crnoj Gori /video/\nDevojčice iz Čačka Anja i Marija otpevale su novi hit u kojem povodom hapšenja vladike Joanikija poručuju crnogorskom predsedniku „Hapsi, hapsi, Milo“, ali... 26.05.2020, Sputnik Srbija\n13:46 26.05.2020 (Osveženo: 03:57 26.08.2021)\n© Foto : Facebook/Slaven Stevelić/PrintscreenDevojčice iz Crne Gore Anja i Marija otpevale pesmu protiv hapšenja vladike Joanikija\n© Foto : Facebook/Slaven Stevelić/Printscreen\nDevojčice iz Čačka Anja i Marija otpevale su novi hit u kojem povodom hapšenja vladike Joanikija poručuju crnogorskom predsedniku „Hapsi, hapsi, Milo“, ali „svetinje ti neću dati“.\nAnja i Marija već su otpevale dve pesme u jeku borbe za odbranu svetinja od spornog Zakona o slobodi veroispovesti.\nPrvo je njihov otac na društvenim mrežama objavio pesmu „Ne kukaj nam, đede Milo“, u kom su obradile pesmu Ramba Amadeusa.\nU njoj su poručile „Ne kukaj nam, đede Milo, daćemo ti lađu da otploviš ti daleko, da sakriješ krađu“.\nPotom su otpevale pesmu u kojoj se poručuje da je „Crna Gora srpska Sparta“, a devojčice crnogorskom predsedniku poručuju „Bilo ljeto ili zima, u gori je topla klima, ti ponesi maramicu da obrišeš znoj na licu“.\nSada je usledio novi hip-hop hit dve devojčice upućen Milu Đukanoviću, povodom hapšenja episkopa budimljansko-nikšićkog Joanikija.\nAnja i Marija pevaju „Hapsi, hapsi, Milo, hapsi, od tog nema leba, vratiće se vrlo brzo bumerang sa neba“ i dodaju „svetinje ti neću dati“.


Srbija i Kosovo nastavljaju dijalog uz uzajamne kritike\nDijalog Kosova i Srbije ubrzo treba da pređe na novu plaformu: Naim Rašiti, analitičar (na slici: Priština)\nNakon godinu dana premijeri Kosova i Srbije nastavljaju politički dijalog u Briselu, na poziv visoke predstavnice EU Federike Mogerini. Nova runda dijaloga predviđena je za 24. januar, a poslednja se održala 27. januara 2016.\nIz EU su rekli da su dešavanja poslednjih dana ukazala na potrebu za većom posvećenošću i većim angažovanjem dve strane, te da normalizacija odnosa ostaje od ključnog značaja za Evropsku uniju.\nI pored niza, kako su u Prištini rekli, provokacija sa srpske strane, kao što su izgrađeni zid u Severnoj Mitrovici, hapšenje Ramuša Haradinaja, te voza "Kosovo je Srbija", obe strane su se izjasnile da dijalog o normalizaciji odnosa treba da se nastavi.\nZbog hapšenja Haradinaja po poternici Srbije kosovska opozicija ne odustaje od zahteva da se dijalog prekine sve dok Srbija ne povuče poternice za kosovskim rukovodiocima.\nPremijer Kosova Isa Mustafa je na poslednjem zasedanju vlade rekao da bez obzira na opomene i uslovljavanja, dijalog sa Srbijom je strateška orjentacija koja nema alternativu, ali, dodao je, mora da se osigura da ovaj proces bude efektivan i sveobuhvatan.\n"Naš konstruktivan pristup u dijalogu je u interesu suvereniteta i građana Republike Kosova. Pozivam i Vladu Srbije da odustane od pretećeg rečnika i da ga zameni dijalogom i saradnjom", kazao je Mustafa.\nKosovska ministarka za dijalog u Vladi Kosova Edita Tahiri saopštila je u petak da je Briselski dijalog od velikog značaja jer omogućava prostiranje suvereniteta na severu zemlje, rasformiranje srpskih struktura na Kosovu i integraciju srpske zajednice u državni sistem Kosova.\nOna je, međutim, obavestila javnost da je upravo zbog negativnih dešavanja i napete situacije "koju je Srbija prouzrokovala na Kosovu", došlo do odlaganja otvaranja ibarskog mosta u Mitrovici, koje je bilo zakazano za 20. januar, kao i otvaranja kosovskog suda u Severnoj Mitrovici, zakazanog još za 10. januar.\nEdita Tahiri: Briselski dijalog je od velikog značaja\nKosovski analitičar Naim Rašiti smatra da će ovo biti jedna prazna godina u dijalogu Kosova i Srbije, s obzirom na izbore u Nemačkoj i Francuskoj koje inače vrše pritisak na Srbiju, ali i na predsedničke izbore u Srbiji. Ozbiljnija posvećenost Srbije ovom procesu može se očekivati tek krajem godine, dodaje on.\nRašiti dodaje da dijalog Kosova i Srbije ubrzo treba da pređe na novu plaformu ili u novi projekat koji će se ticati međusobnog priznanja nadležnosti.\n"I 'voz' i 'Trepča' i mnoga druga dešavanja govore da se nadležnosti trebaju bolje definisati političkim sporazumom, ne samo de facto. EU je do sada u tome oklevala, ali je sada o tome počela da razmišlja", kaže Rašiti.\nRašiti dodaje da bez obzira što pojedini na Kosovu kažu da su provokacije Srbije rezultat slabog dijaloga, mogućnost Prištine da zaustavi voz, pristup policije na severu, rukovođenje železnica su takođe rezultati dijaloga.\nPotreba za širi politički konsenzus\nS druge strane, istraživanje Kosovskog demokratskog instituta o "Dijalogu i sporazumima u očima građana", govori da su građani Kosova slabo upoznati sa detaljima postignutih sporazuma u ovom dijalogu, kao što je onaj o telekomunikacijama ili Zajednici opština sa srpskom većinom.\nTakođe, velika većina građana Kosova ocenjuje da dijalog u budućnosti treba da vodi jedna sveobuhvatna koalicija političkih partija, a da dve strane trebaju da pregovaraju o temama kao što su nestali, ratni zločini i odšteta, penzioni fond, članstvo Kosova u međunarodnim organizacijama, te i međusobno priznanje.\nJeta Krasnići iz ovog instituta je pozvala Vladu Kosova da bude transparentnija i da format budućeg učešća Kosova bude jedna od tema među svim političkim subjektima na Kosovu.\n"Potrebno je doći do jednog šireg političkog konsenzusa o strategiji i ekipi koja bi Kosovo u Briselskom dijalogu. Uzimajući u vidu stavove građana Kosova, Institut predlaže kosovskim predstavnicima koji su u ovom procesu da uzmu u obzir mišljenje građana o temama koje trebaju da se diskutuju", kazala je ona.\nKrasnići je dodala da je zakazivanje nove runde dijaloga u Briselu dobrodošlo za obe strane.\n"Kosovo treba da shvati da u budućnosti treba da restrukturira ovaj dijalog i da jasno kaže šta očekuje od ovog procesa na kraju", dodala je ona.\nKosovske sudije čekaju izmene zakona Srbije\nBriselski dijalog: Ima dogovora, nema dogovora


Studija slučaja Smart kolektiva u publikaciji organizacije EVPA – Smart kolektiv\nStudija slučaja Smart kolektiva u publikaciji organizacije EVPA\nHome|Aktuelnosti|Studija slučaja Smart kolektiva u publikaciji organizacije EVPA\nadmin2020-08-24T11:18:10+00:0013 јула, 2017|\nBrisel, 13. jul 2017. – Ovog meseca, EVPA je počela sa promovisanjem najboljih studija slučaja svojih članova iz regiona Centralne i Istočne Evrope (CEE) sa ciljem da predstavi na koji način filantropski poduhvati i socijalne investicije mogu napraviti veliku razliku u regionu. Predstavljene studije slučaja uključuju primer Smart kolektiva i podršku koju je pružio socijalnom preduzeću Optimist. Smart kolektiv je pomogao ovoj organizaciji da poveća svoj društveni uticaj i uveća poslovanje pružanjem stručne podrške u razvoju poslovanja, partnerstvu sa kompanijama, inovativnim mehanizmima prikupljanja sredstava i pristupom finansiranju.\nSmart kolektiv se pridružio CEE Radnoj grupi za socijalne investicije, čiji su članovi ključni akteri u regionu koji će u narednih pet godina zajedno raditi na izgradnji pokreta socijalnih investicija, kako bi se podstaklo ulaganje odgovarajućeg kapitala za socijalna preduzeća, istovremeno pripremajući značajniji broj socijalnih preduzeća sa većim društvenim uticajem da prihvate ove investicije. Smart Kolektiv je ponosni član EVPA, prve organizacije koja je predstavila koncepte filantropskog poduhvata i socijalnih investicija u Centralnoj i Istočnoj Evropi (CEE) i donela obećanje održivog pristupa finansiranju društvenih promena u regionu.


Paroški i Jovanović o uspostavljanju efikasnije elektronske uprave u jedinicama lokalne samouprave – region.vojvodina.gov.rs\nParoški i Jovanović o uspostavljanju efikasnije elektronske uprave u jedinicama lokalne samouprave\nZamenik sekretara za regionalni razvoj, međuregionalnu saradnju i lokalnu samoupravu Radivoje Paroški sastao se danas u Beogradu sa direktorom Kancelarije za informacione tehnologije i elektronsku upravu Mihailom Jovanovićem, sa kojim je razgovarao o mogućnostima saradnje u procesu uspostavljanja elektronske uprave u jedinicama lokalne samouprave.\nParoški i Jovanović su se saglasili da će u primeni Uredbe o kancelarijskom poslovanju organa državne uprave, koja podrazumeva obavezu lokalnih samouprava da preuzimaju softverska rešenja za upravljanje dokumentima, veliki značaj imati efikasna i konstruktivna saradnja između republičkih i pokrajinskih institucija, s obzirom na to da će ovaj proces pratiti Služba Vlade nadležna za projektovanje, usklađivanje, razvoj i funkcionisanje sistema elektronske uprave.\n„Pokrajinski sekretarijat za regionalni razvoj, međuregionalnu saradnju i lokalnu samoupravu, između ostalog, usmeren je na izgradnju efikasne i savremene lokalne samouprave i predlaganje mera za modernizaciju njenog rada. U skladu sa tim, u okviru programske aktivnosti Sekretarijata, ove godine je predviđeno i pružanje podrške jedinicama lokalne samouprave u Vojvodini, radi uspostavljanja većeg broja digitalizovanih korisničkih servisa“, rekao je Paroški.\nDirektor Kancelarije za informacione tehnologije i elektronsku upravu naglasio je da je Kancelarija spremna da pruži punu podršku implementiranju IT sistema e-uprave u lokalnim samoupravama u Vojvodini.\nZakonom u ovoj oblasti je predviđeno da jedinice lokalne samouprave poslove elektronske uprave obavljaju preko Jednistvene informacione komunikacione mreže te da se priključivanje na nju realizuje podnošenjem zahteva nadležnom organu.\nSastanku je prisustvovao i podsekretar u Sekretarijatu za regionalni razvoj, međuregionalnu saradnju i lokalnu samoupravu Darko Milanković.


Mali Pjer 2013 u CZK "Šumice"\nNaslovna » Izlasci » Izložbe » Mali Pjer 2013 u CZK „Šumice“\nMali Pjer - UroÅ¡ MaksimoviÄ‡, Å kola za dizajn\nNeko drugi 29. mart 2013. Izložbe Postavite komentar\nPosetioci će do 7. aprila moći da pogledaju 79 karikatura, među kojima i 17 nagrađenih dečjih radova. Organizatori su Prijatelji dece Beograda i Kompanija „Večernje novosti“, domaćini Prijatelji dece Voždovca i CZKS „Šumice“, a pokrovitelj Sekretarijat za sport i omladinu.\nPrijatelji dece Beograda i „Večernje novosti“ organizovali su 19. konkurs za dečju karikaturu „Mali Pjer“, na kome je učestvovalo oko 8.000 dece iz 130 osnovnih i srednjih škola u Srbiji. Posle školskih i opštinskih izložbi za finalnu selekciju upućeno je 286 dečjih radova iz 96 osnovnih i srednjih škola iz Apatina, Beograda, Jagodine, Nove Pazove i Sombora.\nŽiri u sastavu Bojan Ljubenović, urednik strana humora u „Večernjim novostima“, Dragutin Gane Milanović i Špiro Radulović – karikaturisti, odabrao je za izlaganje kolekciju od 79 karikatura i nagradio je 17 dečjih radova. (Beoinfo)\nTagoviczk šumice deca dub izlasci izložbe karikature vesti\nPrethodni Međunarodni dan knjige za decu 2013.\nSledeći Ohrid – dragulj u makedonskoj kruni


Nova pobeda fudbalera Srbije, savladan i Izrael\nM. D.\t 31. maja 2016. 22:10\nFudbalska reprezentacija Srbije dobila je i drugu utakmicu od kada je preuzeo selektor Slavoljub Muslin, pošto je danas u Novom Sadu pobedila Izrael sa 3:1 u prijateljskom susretu.\nStrelci za Srbiju bili su kapiten Branislav Ivanović u 33, Nemanja Milunović u 74. i Dušan Tadić u 88. minutu, dok je gol za Izrael u 54. iz penala dao Eran Zahavi.\nSrbija je bila bolja u utakmici koja je odigrana pred oko 10 hiljada gledalaca na stadionu Karadjordje, ali je Izrael, posebno u drugom poluvremenu, imao šanse da dodje do boljeg rezultata.\nDomaćin je imao inicijativu na početku, ali je prvu veću priliku imao Izrael. Šeran Jeini je centrirao sa desne strane, odbrana Srbije je loše reagovala, a lopta je došla do Muansa Dabura, koji je šutirao iz prve, ali pored gola.\nPrvu veću šansu za Srbiju je imao Zoran Tošić, kada je u 15. minutu odlično prevario protivničkog igrača, ali je njegov šut desnom nogom odbranio golman gostiju David Goreš.\nSrbija je posle toga imala nekoliko solidnih prilika, a najbolju Nikola Stojiljković, kome je Goreš odbranio udarac glavom nakon centaršuta Aleksandra Sedlara sa desne strane.\nVodjstvo domaćinu Ivanović je doneo u 33. minutu, iako je možda napravio prekršaj nad golmanom gostiju, koji arbitar Sebastijan Kolesku nije dosudio.\nTošić je izveo korner sa leve strane, Saša Zdjelar je glavom vratio loptu u šesnaesterac, a Ivanović je pao nakon duela sa Gorešom, ali se dobro snašao i postigao pogodak tako što je sedeći šutirao preko glave.\nDo poluvremena nije bilo većih prilika, a Izrael je izjednačio već na početku drugog. Marko Grujić, koji je posle pauze ušao sa klupe, napravio je prekršaj u svom kaznenom prostoru, a zahavi je iz penala prevario klupskog saigrača iz Makabi Tel Aviva Predraga Rajkovića i izjednačio rezultat.\nSrbija je posle primljenog gola imala priliku da ponovo povede, ali je šut Antonija Rukavine iz daljine odbranio Goreš. Izrael je tada preuzeo inicijativu i imao nekoliko prilika da savlada Rajkovića, ali je golman domaće ekipe tri puta dobro intervenisao.\nNovu prednost Srbiji doneo je Milunović u 74. minutu. Tošić je centrirao iz kornera sa desne strane, a lopta je stigla do štopera BATE Borisova, koji je šutirao sa 11 metara, a lopta se odbila o zemlju i prevarila golmana Izraela.\nSrbija je do kraja utakmice postigla i treći gol, kada je Tadić u 88. minutu odlično primio loptu i šutem sa 20 metara savladao Goreša, nakon što mu se lopta odbila posle šuta Kolarova iz slobodnog udarca.\nSrbija će sledeću prijateljsku utakmicu igrati protiv Rusije, 5. juna u Monaku.


Field: Britanija podržava sankcije SAD-a uslijed prijetnji po stabilnost BiH – Dijalog\nNakon što su Sjedinjene Američke Države danas proširile sankcije na Milorada Dodika, člana Predsjedništva Bosne i Hercegovine, a uvele Alternativnoj televiziji u Banjaluci, na listi reakcija našla se i ona britanskog ambasadora u BiH Matthewa Fielda.\nField je, naime, na Twitteru podijelio objavu Tarika Ahmada, ministra nadležnog za ljudska prava pri britanskom Ministarstvu vanjskih poslova te u potpunosti prenio njegove riječi.\n“Velika Britanija pozdravlja današnje uvođenje sankcija SAD-a uslijed postojećih prijetnji po stabilnost BiH. Destabilizacija i korupcija predstavljaju prijetnju napretku ostvarenom u proteklih 26 godina. Velika Britanija će nastaviti raditi sa partnerima na pružanju podrške BiH”, napisao je Field.\nČANAK O ĐOKOVIĆEVOJ DRAMI: NIJE UŽASAN TRETMAN PREMA SRBINU, NEGO PREMA MAGARCU


Kolumne: Goran Marković: Biti na drugoj strani od šljama jeste ponekad teško ali je to dužnost svakog poštenog čoveka\n"Postoje vremena kada morate zaćutati. Ljudi su očajni, smračeni, spremni da poveruju svakoj hulji koja će ih voditi nikuda. Teško je u takvim okolnostima zadržati zdrav razum", rekao je u razgovoru za Danas reditelj Goran Marković.\n"Ja sam navikao da ološ koji sebe naziva rodoljubima, a u stvari unovčuje svoje jeftine, kvazipatriotske nastupe, mene bira za svoju suprotnost", rekao je Marković. "Biti na drugoj strani od šljama jeste ponekad teško, pogotovu u vremenima kada on ispliva na površinu, ali je to dužnost svakog poštenog čoveka."\nNa kritike koje se i dan-danas mogu čuti da je "Turneja" antisrpski film odgovara da ako bira kritičare, onda uvek više veruje onim pravim koji su mu dodelili nagrade u Montrealu 2008, nego ovima što, kako je rekao, pokušavaju da steknu neki poen braneći njegovu domovinu od njega.\n"Ja sam verovatno jedini autor koji nije proveo ni minuta van svoje otadžbine devedesetih godina. Sve vreme sam pokušavao da radim, na filmu i u pozorištu, znajući da je to jedini pravi patriotizam", istakao je reditelj. "Ona blatnjava masa netalentovanih, nižerazrednih ljudi koji su jedva dočekali da mi prišiju tu glupost za mene ne postoje. A rekao bih, neće nikada ni postojati u onome što u srpskoj kulturi ostaje posle ovih strašnih vremena."\n"Ja nikoga od obespravljenih, jadnih ljudi kojih je u ovoj zemlji mnogo, ne osuđujem. Ako moraju, neka veruju Vučiću, neka čitaju žutu štampu. Ali one koji to koriste da bi se obogatili, one beskrupulozne tipove spremne da učine sve za svoje dupe, njih ne mogu više da podnosim", objasnio je on.\nNa pitanje da li raste međunacionalna tenzija u regionu i može li doći do nekih novih sukoba na Balkanu, on je odgovorio da je "i deci već jasno da će te barabe paliti ratne vatre dok god im se to isplati".\n"Mogu govoriti šta hoće, jasno je da su spremni da sa nama učine bilo šta što im se rodi u njihovim bolesnim umovima. Novi ratovi, još više mladih koji beže u inostranstvo glavom bez obzira. Naravno, to je za njih prava stvar. U svim zemljama bivše Jugoslavije", zaključio je Marković.


Predlog politike koji zagovara uključivanje tranzicione pravde u zvanični srednjoškolski program\nPolicy paper Fonda za humanitarno pravo Kosova\nMladi na Kosovu trenutno ne uče o pitanjima tranzicione pravde, što za posledicu ima zabrinjavajući nedostatak znanja o značaju suočavanja sa prošlošću. Opštije gledano, ovaj nedostatak znanja je upečatljiva karakteristika kosovskog društva u celini.\nOva situacija ima dalekosežne posledice po pomirenje, društvenu stabilnost i pozitivni mir. Uzevši u obzir da mladi na Kosovu predstavljaju budućnost države i da su mladi ljudi pogotovo podložni politizovanim i iskrivljenim verzijama istorije, ulaganje u njihovo obrazovanje je od presudnog značaja da bi im se pružilo znanje o toj temi zasnovano na činjenicama.\nU ovom radu ispituju se izazovi koje predstavlja odsustvo obrazovanja o tranzicionoj pravdi i zaključuje se da su mere, koje se trenutno preduzimaju kako bi se to pitanje rešilo, nedovoljne. Stoga, ovaj rad se zauzima za to da poglavlje o tranzicionoj pravdi bude uvršćeno u nastavni program srednjih škola, u okviru građanskog obrazovanja.\nObrazovanje o tranzicionoj pravdi na Kosovu (PDF)